Aizarna.com :: Benantxio Irureta mendizalea ( 1 )\nBenantxio Irureta mendizalea ( 1 )\nMendiarekin lotura handia duen Aizarnarra dugu Benantxio Irureta. Aspaldiko debozioa du mutil honek mendiak zeharkatu eta beraien tontorrak zapaltzea. Lortu dituen gailurren artean, Yalung Kang izango da gailurrik ezagunena, baina beste espedizio askotako partaidea ere izan da mendizale hau.\nAzpeititik Everestera antolatu zen espedizio batean ere hartu zuen parte, Joxe Takolo, Josu Bereziartua eta beste bost lagunekin batera. Gailurra lortzerik ez zuten izan, baina oso gutxi falta izan zuten balentria hau lortzeko ere.\nGogoratzen dut beste espedizio bat ere, Azpeitia eta Nafarroako gazte batzuen artean osatu zutena Pumori mendiaren gailurra zapaldu nahian. Benantxio bera zen espedizioan beteranoena eta ezbeharrak zapuztu zuen ekintza hau. Elur jauzi batek taldeko gazte batzuk azpian hartu zituen, Beñat Arrue Aizarnarra tartean zela. Mendian egun zoriontsuak igarotakoa izango da, baina bestelakoak ere ezagutu ditu.\nMendizale bezala ezagutzen dizkiodan garrantzitsuenak aipatu ditut hemen, baina beste bidaia asko ere baditu bere kurrikulumean: trekking ugari ere eginak ditu Himalayara. Hauetako bat, Aizarnako gazteekin, eskarmentua duen gidaria aukeratu baitzuten bidai honetarako (orduko argazkiak ikusgai dituzue aizarna.com honetan bertan)\nYalung Kang mendiaren tontorra lortu eta etxera itzultzean, herritarrak egin genion omenaldi txiki bat bazkari batean. Bertan oroigarriak ere jaso zituen, egin zuen balentria asko aipatu zen komunikabideetan eta honen ondorioa Aizarnaren izena zerbait gehiago ezagutzea izan zen mendizaleen artean.\nAizarna mendi artean dago eta bertan jaiotzeak emango du mendirako grina, baina gero ere asko garatu duela zaletasun hau esango nuke. Nahiz eta adinean aurrera joan mendirako zaletasunik ez du galdu oraindik: mendi martxaren bat bada inguruan, han izango da Benantxio motxila bizkarrean duela.\nMendian lortu dituen emaitzengatik, berarekin izan duen epe luzeko lotura ikusi eta Aizarnarra izanik, egin duen bidea ezagutu ondoren , nire onarpena luzatzen diot lerro hauen bitartez eta jarrai dezala bere zaletasun honekin urte askotan.\nBerari egindako elkarrizketa batzuk azaltzen ditut hemen behean, egin dituen espedizioen gora beherak azaltzen ditu bertan, berriro irakurri eta gogoratu nahi duenik bada, hemen du aukera.\n1988, Yalung Kang, Benantxio Irureta\nAzpeitiko multzo batek Himalayara egiten zuen bigarren espedizioa izan zen Yalung Kang-eko (8.505 metro) hura, eta Lagun Onak Mendi Bazkuneak orain arte gehien lagundu duena. Nik neuk ilusio handiz hartu nuen harantz joateko deia. Egia esan, ez nituen ia batere ezagutzen espedizioko kideak. Gehien, Joxe Takolo. Besteak, bistaz bai baina tratu aldetik ezer ere ez. Hala ere, hori ez zen oztopo izan.\nGerturatze martxa gogorra baina kategorikoa izan zen. Luzea, euritsua, baina oso ederra. Kanpamendu nagusira heltzen 22 egun pasatu genituen. Igoal erreka bat pasatu behar eta zubirik ez. Eta handik pasatu egin behar espedizio kideok eta beste 85 porteadoreek. Geuk egin behar izan genituen zubiak-eta.\nKanpamendu nagusia 5.500 metrora zegoen. Iritsi bezain laster, buruko mina sentitzen hasi nintzen. Botaka eta guzti egin nuen, ondoezik nengoelako. Atzera berriz behera jaitsi nintzen, Pello Aranbururekin batera. 500 bat metro behera jaitsi ginen, errekuperatzera, leku harritsu batera. Morala hanka azpian nuen. Nik, gainera, Himalayara joaten nintzen lehen aldia nuen eta erridikulu pertsonalaren beldur nengoen. Osatu nintzen, ordea, eta III kanpamendua ezartzean, jadanik parte hartu nuen.\nIV kanpamendura (7.800) Josu Bereziartua Kunfu, Josu Arrieta, Javier Maiz Mahatsa eta lauok joan ginen, baita bi sherpa (Puri eta Purba) ere. Goizeko ordubatak edo ordu biak aldera gauzak prestatzen hasi ginen: ura, gosaria...Luzeagoa joan zen hura, luzeagoa! Pixka bat urduri ere bageunden. Halako batean, behintzat, moldatu ginen gora abiatzeko. Urriaren 11ko goizeko bostak ziren. Gaur egun entzuten diren orduekin, nahikoa berandu da ordu hori, baina guk orduan normala ikusten genuen.\nGorako erasoan, berezko selekzioa egin zen, gogo eta indar gehien zutenak joan baikinen gailurrerantz: kunfu eta biok. Josu Arrietak gaua gaizki pasatu zuela-eta, gora ez zihoala zioen. Mahatsa, berriz, gaizki zegoen. Purik eta Purbak, aldiz, esan zuten metro gehiegi zeudela goraino eta haiek ere IV kanpamenduan geratzen zirela. Goizeko bostak aldera irten genuen, gora, Kunfuk eta biok. Hotz egiten zuela gogoratzen naiz: kanpin barruan, zero azpitik 22. Poliki-poliki atera ginen. Irten eta ordu laurden batera-edo, Kunfuk esan zidan botak min ematen ziola, galtzerdia gaizki jantzita zuelako edo. Eskularruak kendu zituen, orduan. Bota jantzi, gero berriz eskularruak, baina eskuak izoztuta zituela zioen. “Ni kanpinera noak, eskuak berotzera”, esan zidan. “Eta nik zer egin behar diat?”, nik. “Hik jarraitu gora; gero harrapatuko haut”, erantzun zidan. Eta nik goraka segitu nuen. Halako batean, goian eguzkia jotzen hasi zen. Eta eguzkia berotzen hasi zenean, derrepente harrikozkorrak goitik behera erortzen. Baita izotz puskak ere. Asko, gainera. Ni ez ninduten jo. Beherago zetorren Kunfu bai ordea. 8.150 metrora-edo zeuden orduan. Hala ere, zorte ona eduki zuen.\nHalako batean, gailurrera heldu nintzen. Eguerdiko ordu batak aldera, goizeko bostetan abiatuta. 1988ko urriak 11 zen. Ez nintzen denbora asko egon, bost minutu-edo. Argazki batzuk atera nituen (Everesti, Lhotseri, Kanchenjungari, motxilari ere bai...). Sasoi aldetik oso ondo nengoen, banekien zer egiten nuen, ez nuen burua galdua. Eguraldi ona zegoen, baina hotz egiten zuen. Gailurrean ez zegoen ezer ere, neuk ere ez nuen ezer utzi, ikurrina Kunfuk baitzeukan. Kanpamendu nagusitik, katalejo handiekin, han ikusi omen ninduten tontorrean sukaldariak eta Rosa Maria Segues-ek.\nBost minutuz goian egon ondoren, behera atzera berriz. IV kanpamendura heltzeko ordu erdi bat falta zitzaidala, Puri eta Purba etorri zitzaizkidan laguntzera. IV era arratsaldeko lauak aldera iritsi nintzen. Takolo eta Mahatsa han zeuden. Kunfu eta Josu behera joanak ziren. Hurrengo goizean, traste guztiak hartu, eta nola edo hala iluntzean kanpamendu nagusiraino jaitsi ginen. Egun bateko atsedena hartu ostean, Takolo eta biok I kanpamendura igo ginen, trasteak hartzera, baina hura kostatu igotzea! Psikologikoa izango zen ziurrenik.\nBehin nik gailurra egin nuenean, espedizioak ez zuen ezta pentsatu ere egin beste saio batean. Eta segituan etxerako bidea hartu genuen.\nUztarria.com orritik kopiatuta.\nPumori espedizioa : Benantxio Irureta (Espedizioko mendizale beteranoa)\n«Ardura sentitzen dut, baina ilusioa daukat gazteekin joateko» Aizarnakoa da jaiotzez Benantxio (47 urte ditu), baina “erdi azpeitiarra” dela dio, azkeneko 22 urtean gurean bizi baita.\nNola sortu zitzaizun espedizio hau?\nGazte hauetako batzuk joan den urtean Perun ibili ziren, gauza politak egin zituzten, eta mendi-gosearekin etorri ziren, eta pauso bat handiagoa ematea nahi izan dute. Nik Beñat asko ezagutzen dut, gazteen artean harremana badute, eta, halaxe, Pumorira joateko aukera sortu zen.\nZaharrena zeu zara, alde handiarekin, eta Himalayan esperientzia daukan bakarra. Erantzukizunik sentitzen?\nBai, handiegia. Gazteek esaten didate lasai egoteko, baina ni sentitzen naiz... Gainera, mendia bera zail samarra da, eta arrisku batzuk ere baditu, elur-jausiak ugari daudelako eta argi ibili beharra dagoelako.\nZeu izango al zara espedizioburua?\nEz, inor ez da izango espedizioburua. Gainera, gazte hauek ni baino teknikoagoak dira mendian. Ekipo polita egiten dugu, eta niri ilusioa egiten dit gazteekin joateak.\nZu atzera Himalayara...\nHirugarren espedizioa dut: 1988an Yalung Kang-era joan nintzen [tontorra egin zuen] eta 1991n Everestera. Gogoa dut berriro Himalaya aldera joateko; trekking-a egin izan dut han, eta polita da, baina mendi-gosearekin geratzen zara.\nZer helbururekin zoaz Pumorira?\nBadut gogoa igotzeko, baina gazteotako batek igoko balu ere oso gustura sentituko nintzateke.\nUztarria. com orritik kopiatuta.


Rassemblement contre le projet de Marienia! - Lurzaindia\nHarreraBerri guziak...Marieniaren proiektuaren kontrako elgarretaratzea!\nGaurko egunean laborari batek ustiatzen dituen lur hauek, laborantxarako balore handikoak dira : leunak, eguzkitsuak, lantzeko errexak, pattarretan diren eta istripu- arriskua handia duten lurrak baino hiru aldiz emankorragoak dira.\nEtxebizitza sozialen eraikitzearen alde gira (gaurko egunean Kanbok legez ekoiztu behar zituenetik, %7 baizik ez ditu beteak), baina Marieniaren betonatzearen kasuan, estakurua besterik ez da, espekulazio hutsa helburu duen maniobra batean.\nHeldu diren asteetan, auzitegi administratiboan ezarri ditugun PLUaren kontrako errekurtsoeri erantzunak espero ditugu. Arte hortan, mobilizazioak segitzen du. Borroka hori funtsezkoa da gure Laborantzako Lurren suntsitzea geldi arazteko, hemen eta beste non-nahi.\nApirilaren 23an, larunbatarekin, arratsaldeko 3etan denak Kanbora!\nElgarrekin, proiektu hau geldituko dugu !


Kultura eta Gazteria Departamentuak, Kirol Egokituaren Federazioarekin batera, haur ezinduentzako udaleku irekiak antolatzen laguntzen du - Artikulua - Gipuzkoa ETORKIZUNA ORAIN\nKultura eta Gazteria Departamentuak, Kirol Egokituaren Federazioarekin batera, haur ezinduentzako udaleku irekiak antolatzen laguntzen du\nHarkaitz Millan Kultura, Gazteria eta Kirol Saileko diputatuak “Aurten, Udalekuetan eta Gazte Oporraldietan behar bereziak dituzten haurrentzat eskaintzen ditugun plazez gain, Gipuzkoako Kirol Egokituaren Federazioarekin lankidetzan aritu gara, udaleku irekiak egiteko, ezgaitasuna duten haurrei udan aisialdiko jarduerak egiteko aukera emateko.”\nIzena emateko epea maiatzaren 27an bukatuko da. Interesdunek esteka honetan eman dezakete izena:\nBlanca Aranguren Gipuzkoako Kirol Egokituaren Federazioko lehendakariak azpimarratu du “Gazteria Departamentuak egiten duen apustua, ezgaitasuna duten haur eta gazteek udan gainerako pertsonek bezala kirol jarduerak eta denbora librea izan ditzaten. Oso urrats garrantzitsua da; izan ere, apustu horri esker, Gipuzkoako hainbat udalerritan eskaini ahal izango dugu zerbitzua, eta jende gehiagorengana iritsi. Haur eta gazteen oinarrizko eskubideari erantzuten dioten aukerak sortzen ari gara”.\nUdaleku irekiak: astelehenetik ostiralera, 9:30etik 13:30era\n- Donostia: Talderik ugariena, baina planak egiteko aukera gehien dituena, hiri honek ematen dizkigun aukerengatik.\n- Zarautz: baliteke talde txiki bat egotea herri honek eskaintzen dizkigun guneez gozatzeko.\n- Goierri: Beasainen, Ordizian eta Lazkaon antolatzen ditugu jarduerak, kirol- eta kultura-guneek ematen dizkiguten aukeren arabera.\n- Irun-Hondarribia: Herri horietan antolatuko ditugu jarduerak, eta, ahal izanez gero, Hendaiak eskaintzen dizkigun espazioak aprobetxatuko ditugu.\n- Azpeitia-Azkoitia: Nesken aniztasuna eta haien ezaugarriak kontuan hartuta, seguru asko, mugikortasun-gaitasunaren arabera antolatuko ditugu taldeak, eta AZKOITIA gehiago izango da autismoa, adimen-urritasuna edo buru-nahastea duten neskentzat eta AZPEITIAN. Mugikortasun murriztua eta ezgaitasun fisikoak dituzten haurrak.\n- Errenteria: Mindara Elkartearekin lankidetzan arituko gara herri honetan. Eta inguruneak aprobetxatuz jarduera batzuk ere antolatuko ditugu.\nUdako Campusa: ekainaren 21etik 25era (gaua barne)\n- Donostia-Anoeta: Udan KIROL ETA KULTUR CAMPUSA antolatu nahi dugu, ezgaitasuna duten 12 urtetik gorako gazte taldeen arabera:\nAstebete: 65 €\n2 aste: 110 €\n3 aste: 155 €\n4 aste: 195 €\nGipuzkoako Foru Aldundiak, Kultura eta Gazteria Departamentutik, aurten ere antolatu ditu Udalekuak eta Gazte Oporraldiak programak, eta plazen %5 eskaini die ezgaitasuna duten haurrei. Hala ere, haur horietako askok ezin dute ikasteko, dibertitzeko, elkarrekin bizitzeko eta esperientziak bizitzeko aukera horretaz gozatu.\nEra askotako kirol elkarte eta klubek eskaini ohi dituzte udaldian aisialdiko eta denbora libreko hainbat jarduera-programa, haurrek eta nerabeek aukera izan dezaten garai horretan eskaintza egituratu batez gozatzeko (kirol jarduerak eta denbora librekoak, kultur jarduerak, eta abar), baina jarduera horietako asko ez daude beti egokituta laguntza-premia handiak dituzten pertsonentzat. Batzuetan, hainbat eragozpen izaten dira, hala nola irisgarritasun zailtasunak, langile kualifikaturik eza, oso ratio handiak, eta jarduera konplexuak halako egoeretan dauden haurrentzat: mendekotasun fisikoa, intelektuala, sentsoriala edo komunikatiboa.\nHaur batzuk, sistematikoki, udal eskaintza horietatik kanpo gelditzen dira, baina, gainera, 13 urtetik aurrera ez dira ohikotasunez antolatzen udako jarduerak desgaitasun egoera hauetan dauden pertsonentzat: desgaitasun fisiko-motorra, desgaitasun sentsorial-bisuala, neurogarapeneko nahasmendua, autismoa (TEA), nahasmendu mentala, eta desgaitasun intelektuala.\nGKEF Gipuzkoako Kirol Egokituaren Federazioko teknikariek eta zuzendaritzako langileek oso ondo ezagutzen dute haur eta gazte horien errealitatea, zeintzuek parte hartzen baitute ikasturtean zehar (urritik maiatzera bitartean) Eskola Kirol Egokituaren Programan, Gipuzkoa osoan sare bidez antolatuta. Orobat, sei urte dira udalekuak antolatzen direla. Federazio horrek ahaleginak egiten ditu bere ardurapeko familia guztien -gero eta gehiago dira- beharrizanei erantzuteko, eta harreman estua izaten du horiekin guztiekin.\nSare hori Gipuzkoan barrena zabaltzen da 14 herritara (Andoain, Beasain, Bergara, Donostia, Hondarribia, Irun, Legazpi, Ordizia, Tolosa, Urnieta, Urretxu, Villabona, Zumarraga eta Zarautz) eta 7 eskualdetara (Bidasoa, Buruntzaldea, Debagoiena, Donostialdea, Goierri, Tolosaldea, Urola Garaia eta Urola Kosta). Izan ere, lehentasuna ematen diogun helburua da aukera egokituak eta inklusiboak sortzen jarraitzea gure Gipuzkoako Lurralde Historikoan.\nAurten, COVID-19ak eragindako krisiagatik, inoiz baino premiazkoago bihurtzen da UDALEKU EGOKITUAK-21 berriro antolatzea, zeren eta premia handia baitago etxetik irteteko, jende berria ezagutzeko, esperientzia berriak izateko, heziketa-lantegietan parte hartzeko, disfrutatzeko, eta ondo pasatzeko. Orobat egingo dira lantegi jakin batzuk, eta kultur bisitaldiak: museoak, Kutxa Ekogunea, Tabakalera, eta abar. Gainera, behar handia dago haur, nerabe eta gazteek aisialdiko alternatibak izan ditzaten; hartara, gurasoek ere aukera izan dezaten beren seme-alaben zaintza-denbora lanarekin kontziliatzeko.\nIkasturte honetan, jaitsi egin da Eskola Kirol Egokituaren Programan izena eman dutenen kopurua, edo beldurragatik edo COVID-19ak eragindako osasun eta segurtasun arazoengatik, baina, era berean, atzerakada garbi bat gertatu da desgaitasun egoeran eta eskola adinean dauden pertsona askoren autonomia pertsonalean, autoestimuan, eta mugikortasun fisikoan ere.\nEskola Kiroleko Sarean parte hartu duten 148 ikasletik -gazteak-, aurten ez dira iristen erdira ere, baina uste dugu UDALEKU EGOKITUAK berriro ere alternatiba on bat izan daitekeela familientzat, eta lagunduko die kirol praktikari berrekiten eta atxikitzen, premia dutelako beren motrizitatea eta autonomia pertsonala hobetzeko, baina, baita ere, premia dutelako esperientzia onak bizitzeko, eta beste pertsona batzuekin harremanak izateko.\nSare horrek baditu monitore espezializatuak jarduera fisiko egokitu eta inklusiboan, eta errespetatzen ditu segurtasun ratioak, kontuan hartuta zer-nolako laguntza-beharrak izan ditzaketen desgaitasun egoeran dauden ikasleek. Udaleku horietan, balioetan hezteko programa bat antolatzen da, kirolaren, jokoaren eta aire zabaleko jardueren bidez, naturarekin harremanetan, kultur jarduerekin bateratuta.\nHelburu nagusi hauek ditu: osasuna, segurtasuna eta autoestimua hobetzea; norberaren mugak gainditzea; gatazkak konpontzea; lantegi dibertituen bitartez trebetasunak ikastea; eta, azken batean, bizi-kalitatea eta bizikidetza positiboa hobetzen laguntzea.\nPrograma honek lortu nahi duena da Gorputz Hezkuntzaren eta hezkuntza-kirolaren arloarekin zerikusia duten jarreren eta prozeduren ikasketa indartzea, eta populazio horri aisialdi gune atsegin, seguru, dibertitu eta osasungarri bat eskaintzea.\nKontuan izanik goian esandako guztia, eta jakitun izanik desgaitasuna duen populazioak, udan, denbora libre asko daukala, eta aukera gutxi aisialdi aktiborako, eta ondo ezaguturik familien beharrizanak, abiapuntutzat hartuta erabiltzaileei nahiz familiei urtero pasatzen dizkiegun gogobetetasuneko galde-sortak, bada, hauxe da gure proposamena: udaz gozatzea, lagun talde batekin eta aire zabalean, bakoitzaren ezaugarrietara egokitutako hainbat kirol eta kultur praktika esperimentatuz.\nUDA programarekin GKEFk lortu nahi duen helburua da hutsune bat betetzea, hau da, desgaitasuna duen populazioarentzat aisialdiko eta denbora libreko eskaintzan dagoena, eta kolektibo horri askotariko jarduera-planak eskaintzea, onuragarri gertatuko zaizkionak bere udaldia betetzeko, eta bizikidetzaz goza dezatela.


Dantzaldia surrealismotik gertu | Nontzeberri\nHasiera/ESZENA/Dantzaldia surrealismotik gertu\nDantzaldia surrealismotik gertu\nASMED & Balletto di Sardegna taldeak, Aragosta izeneko lanarekin, Dantzaldiaren 15. edizio berezi hau abiaraziko du asteburu honetan, Lasala euskal konpainiak inaugurazio egunean egindako Hookedizenburuko lanaren ostean. ASMED & Balletto di Sardegna taldeak Coco Chanelen garaikidea zen Elsa Schiaparelli italiar diseinugileari buruzko biografia pertsonal eta oniriko bat eszenaratuko du urriaren 4 eta 5ean.\nEkoizpen berri honekin, ASMED & Balletto di Sardegnak jarraipena ematen dio Elsa Schiaparelli-ren figurari buruz iaz hasitako bilaketa lanari.\n“30eko hamarkadan Schiaparelli moda munduko aitzindari jenial eta antikonformista izan zen, eta gaur egun ere inspirazio-iturria da mundu osoko artista eta estilistentzat. Gogoeta honek errotik berria den pieza bat garatu du, inspirazio kontzeptualekoa dena eta abstrakzio sakoneko adierazpen-kodea daukana. Ikerketa bultzatu duena hauxe izan da: sortzeko eta edozein preziotan ere bere burua adierazteko bulkada geldiezina, rol kulturalak, konbentzioak eta izaki natural eta izaki sozialaren arteko gatazka gorabehera. (…)\nInkontzientearen irudipen onirikoei begiratzeko lurralde bihurtzen da eszenatokia. Ikusleek harrituta ikusten dituzte klabe surrealistan egindako metamorfosiak, gorputzak mugimenduak egin eta itxura desnaturalak hartzen ditu, kreaturak eta objektuak irudikatzen ditu, margolan batetik edota amets lauso baten gogorapenetik irtengo balira bezala. Gorputza erritmo eta musika egiteko tresna bihurtzen da, eta musika eszenatokia zapaltzen duen oinetatik sor daiteke, edota eskuetako azaletik perkusioetan, eta ahotsetik ere bai, gogo biziko deiadar erara, edota oihu, aiene, aho zarratuko melodia eta artikulatu gabeko fonemetan. Antzinako mugimendu eta soinuek bat egiten dute elkarrekin”.\nHauez gain, Rocio Molinak Afectos obra eramango du Dantzaldira; bertan flamenkoaren bilakaera erakusgai jarriko du. Societat Doctor Alonso & Moaré konpainiaren eskutik, hiritik paseo bat egiteko proposamena helduko da. Inguruan ditugun arkitekturara eta ingurunera hurbilduko gaituzte, pertzepzio berri batean murgilduz. Daniel Abreu konpainiak Animal obra taularatuko du. Animaltasunaz eta biziraupenaz hitz egiten den obra honetan dantza, mugimendua eta hitzaren arteko nahasketa antzematen da. Azkenik, Iratxe Ansak El sonido que hacen los cuerpos en la quietud izenburuko work in progress-a eramango du La Fundicionera. Eta edizio berezi honetako urtemuga ospatzeko elementu bereziren bat ere ekarri dute: Carolyn Carlson.\n“Etxeko musikak”, Leioako eraikin historikoak eta doinuak\nSopelako Inkestas Rock Jaialdia, asteburuan


Ocean i3 - Laugarren workshop — Euskampus Fundazioa\nOcean i3 proiektua\nOcean i3 - 2019ko Mintegiak\nOcean i3 - Laugarren workshop\nMaiatzaren 24an, Ocean i3 hezkuntza berrikuntzarako nazioarteko proiektuaren 4. workshopa egin zen Donostiako Aquariumean\nJardunaldia akuarioaren bisita gidatuaren bidez hasi zen, eta lankidetzarako aukerez mintzatzeko, bertan garatzen diren proiektuak aipatu ziren.\nBisitaren ondorengo lantegian, Ocean i3n esku hartzen duten ikasle eta irakasleek “plastikoek kutsatutako ozeanoa” erronka bateratuaren eremuan ikasleak garatzen ari diren proiektuen aurrerapenak izan zituzten hizpide, batez ere.\nHorren ondoren, taldeka lan egin zen ekaineko proiektu amaierako hurrengo lantegiaren gaineko ideiak partekatzeko, eta izango diren jarduerak planifikatu eta koordinatu ziren.\nOcean i3 Bordeaux-Euskampus Campusa zabaltzeko eleaniztasunaren eta kulturartekotasunaren gainean esperimentatzeko eremu bat da. Horretarako, DREAM taldearen (Donostia Research Group in Education and Multilingualism UPV/EHU, ) lankidetza eta Euskampusak eremu horretan duen taldearen expertise delakoa ere ditu sostengu.\nLehenagoko lantegietako behaketetan izandako emaitzen ondorioz, karta joko bat diseinatu da, eleaniztasunaren eta kulturartekotasunaren gaineko proiektu komunitateen funtzionamendua dinamizatzeko sortua, batez ere. Joko hori modu esperimentalean erabili zen lehenengo aldiz aipatutako topaketan, eta bere emaitzak eman zituen, ondokoa azpimarratzeko balio izan baitzuen:\n“Languages are not enemies but friends that can help each other” (Cenoz, 2008).\nOcean i3 - 2019-2020ko edizioa\nBerriak - Ocean i3 - POCTEFA\nOcean i3 - Taldea\nOcean i3 - Lehen mintegia\nOcean i3 - Bigarren Mintegia\nOcean i3 - Hirugarren mintegia


Arrazismoaren eta genero zein sexu identitatearen ondoriozko diskriminazioa bikoiztu egin da Euskadin ~ Blog de Petronor\nArrazismoaren eta genero zein sexu identitatearen ondoriozko diskriminazioa bikoiztu egin da Euskadin\n27.6.17 Joseba Arruti No hay comentarios\nJatorria, etnia, generoa eta sexu identitatearen eraginezko diskriminazio kasuak bikoiztu egin dira azken urtean Euskadin, Eraberean sarera heldu direnen artean behinik behin. Hala, 2015eko 25etatik iazko 49etara igaro da, eta horietako %53 arrazismoarekin eta xenofobiarekin egon ziren lotuta. Agertoki horretan, Eusko Jaurlaritzak onartu berri du gorrotozko delitu hauek agerian jartzeko "zailtasun" polizial eta judizialak daudela. Asteon eman ditu ezagutzera datuok Enplegu eta Politika Sozialetako sailburu Beatriz Artolazabalek, Eraberean sareak 2016an egin dituenen berri plazaratzeko Eusko Legebiltzarrean egindako agerraldian.\nJaurlaritzak bultzatutako sare honek kolektibo minoritarioez arduratzen diren hainbat talde eta elkarte biltzen ditu; Gurutze Gorria, CEAR, SOS Arrazakeria eta EHGAM, besteak beste. Plataforma honen helburua arraza, etnia edo jatorriaren araberako, joera eta identitate sexualaren eta genero identitatearen eraginezko diskriminazioaren aurka borrokatzea da. Aipatu bezala, iaz sarera heldutako 49 diskriminazio kasuetatik %53 arrazismoaren eta xenofobiaren ondoriozkoak ziren. Beste %27 bat LGTBIfobiak eragindakoak ziren, hau da, sexu norabide edo identitatearekin eta generozkoarekin lotutakoak. Azkenik, gainerako %20 ijitoek jasandako diskriminazio kasuak ziren.\nSailburuak adierazi zuenez, "zailtasunak" egon badaude prozesu judizialetan diskriminazio mota hauek direla-eta gorrotoari dagozkion delitu tipoak aplika daitezen, nahiz eta "aurrerapausoak" ematen ari direla gaineratu. Artolazabalen irudiko, zenbaitzutan, Poliziak arlo honetan formazio egokirik ez izatearen ondoriozkoa da arazo hau, horrek jarrera horiekin lotutako salaketei buruzko diligentziak "egokiro ez instruitzea" dakarrelako. Horri aurre egiteko, agenteen formazioa hobetzeko lanean ari dira Jaurlaritzatik. Dena den, diskriminazio mota hauei eta gorrotozko delituei buruzko datu estadistiko eskasia dago, eta errealitate horren maila kuantitatiboa eta kualitatiboa ezagutzeko horiek behar dira.\nHorrek ez du esan nahi itsuan ari direnik. Hala, badira zenbait adierazle, populazio inkestetan oinarritutakoak, "diskriminazioa goraka doala" ohartarazten dutenak, nahiz eta kasu askotan "beldurraren, ezagutza faltaren eta mesfidantzaren eraginez" salatzen ez diren. Halaber, kasurik gehienetan, diskriminazioaren eta gorrotozko delituen biktimek ez dute uste prozesu judizialaren ostean dagokiena jaso dutenik.\nEraberean sareak lanean jarraituko du aurten, hainbat ekimen abiarazita. Tratu berdintasunaren eta diskriminazio ezaren arloetan sentsibilizazio handiagoa lortze aldera, hainbat hedabiderekin lankidetza hitzarmenak landuko dira, horien bitartez estereotipoen eta aurreiritzien aurka borrokatzeko, batik bat jatorria, etnia, nazionalitatea, norabide eta identitate sexuala eta generokoari dagozkienetan.\nGainera, sarea lanean ari da Ertzaintzaren Akademiarekin lankidetzan jarduteko, agente promozio berriek tratu berdintasunaren eta diskriminazio ezaren arloetan formazio egokia izan dezaten. Ostean, formazio hori polizi erakundeetara zein eragile juridikoetara zabal liteke. Aldi berean, gatazken konponbiderako mekanismoen erabilera bultzatuko da, elkarrizketa kolaboratiboan oinarrituta eta biktimen erreparazioa bilatuta. Azkenik, Eraberean sarea lanean ari da tratu berdintasunaren eta diskriminazio ezaren inguruko sentsibilizazio egitasmoa ikasgeletara eramateko.\nArrazismoarekin lotutakoak dira Euskadin iaz salatutako diskriminazio kasurik gehienak, erditik gora.


Scooby Doo jokoak - play free joko - joko on\nScooby Doo jokoak\nEzagutu free online joko Scooby Doo koldarra txakurra, nor den, eginbide honek izaera gorabehera, piratak atzetik altxorraren bila, baina beti exekutatzen zuen mamuak urrun buruz. Eta zoriontsu hura dei bat jolastu gisa hautematen dutelako arraza zion dira. Scooby Doo sorginduta espiritu nonahi, da gaztelu zahar edo treadmill estadio ala ez. Baina beti zuen bere lagun, nor ez da beldurrik ezezagun erantzuteko eta zailtasunak gainditzeko modu bat aurkitu dezakezu kontatzea. Eta horiek jarraituz gero joko produktuak ere, euren share gorabeherak erortzen ugari aurki daitezke.\nScooby-Doo eta asmatu nor? Bikote parekideak\nScooby Doo Pasillo Mayhem\n5 urteko Scooby-Doo! Urtebetetzea Boo Bash\nScooby-Doo! Birziklatu Round-up\nScooby-Doo! eta Great Blue Mystery\nScooby-Doo! Gehiegizko taulan\nAskatu em Scooby\nSpooky Merienda Search\nScoob! Misterio partida\nIzan Cool Scooby-Doo! Ogitartekoa\nIzan Cool Scooby-Doo! The Mysterious Mansion\nBe Cool Scooby-Doo! Misterioaren mundua\nScooby-Doo! Elikadura Frenzy\nScooby-Doo eta Race Wrestlemania To\nOstiral gauean Funkin vs Shaggy\nScooby Doo Jigsaw Puzzle Bilduma\nScooby-Doo jeitsiera 2\nScooby Doo eta Guess Who: Midnight Munchies\nScooby Doo 3. partida\nScooby Doo Ezkutuko Izarrak\nGames Scooby Doo kategoriaren arabera:\nAzken Scooby Doo jokoak\nGames Online Guztiak Scooby Doo jokoak\nGuztion gogoko txakurra!\nkoldar txakur bat Scooby Doo eta bere lagun buruzko serie animatua The Shaggy – abentura bat, non daude sekretuak eta misterioak, mamuak eta beste etsai da. Online Games Scooby Doo ez bikotearen bereiztea erabaki zuen, eta, gai askotan, bidaiatzeko eta poza ematen digu gertakari dinamika jarraituko dute.\nBadakigu zenbat Scooby mamuak beldur, baina bada bizidunetako batean partidetan inactive behatzaile jarraituko duzu eskumenak mastin eta Shaggy saihesteko desatsegina topaketa laguntzeko guztia duzu, edo, gutxienez, lortu urrun Segurtasun distantzia bat munstroak. Eta zer da garrantzitsuena, dirudienez, gorputz gabeko espirituen animaziozko serie, eta horrek esan nahi dizuet duten asko izango duzu baino gehiago mundu birtualean ere.\nazkar jokoa Scooby Doo play hasten\nBehin jokoa hasi Scooby Doo jolasten, lortu nahi da leku arraro prest egon. Series bilatzea jostailuak pirata bataila gonbidatzen eta euren terrible sekretua ezagutzeko. Zeure burua aurkituko duzu urruneko irla batean, bisitatu oihanean, santan taula gainean piraten ontzi bat, labirintotan asko gainditu ditu, eta puzzleak gutxienez baita bilduko harraparien eta pertsona hildakoen artetik batera konpondu. Nork ez luke nahi antzinako gazteluaren bisitatzera? Hemen gure lagun eta jakinmina piztu zien, horietako bat da. On hormetan pinturak, armadura zintzilik, hormak tximiniak handi behin bere bere biztanleen berotasuna berotu zuen. Baina orain hau historia da, eta gazteluko korridoreetan teeming ez dituzten antzinako bizilagunen arimak atseden. Beste sekretua argitu, horma besterik ez duzu jauziak eta fearsome espiritua berriro maratoi bat exekutatu, ihes egin nahian hurbilago egon beharko luke. Scooby Behin erabaki makinaren jan eta zure gailetak gogoko erosteko. Ohiko mugimendua txanpon bat presionatzeko bota zuen eta ia listuarekin trabatu egin denean, burrunbaka zuen abiaduraz bazkari bat zin. Baina zer gertatzen da? Yummy ez leihotik behera egin ondasunak entregatzeko, eta hondakinak zabor lehorreratu! Zer egin? Makina hori ez da behar bezala lan dirudi, eta beharrezkoa da, konfiguratzeko txakurra bera bere gosea asetzeko gai izan zen. Eta horri Skubidu joko zehar egin behar duzun.\nHurrengo aldian gatibu cookies salbatzeko modu bat izango da. When lagun bahitu eta bereizita, blokeatuta ari zirela eman Ohituta leku batean. Nola ihes egin eta Katixa laguntzeko pentsatzeko.\nAntza denez, lagun baten bizitza janaria ez gutxiago mamuak baino garrantzitsuagoa da. Bere espiritu beldurtu gorputzaren chills bada, janaria indarrez sinestezina dudanean. Eta arazoak ekiditeko, hobe da etxean jan, non daude Txorimalo ez eta detaile txikiena ere ezagutzen du. Joko Scooby Doo prozesuan, besterik Scooby eta Shaggy bisitatzera unea denean ogitartekoak egin erabaki zuten gonbidatzen. Shaggy produktu aktiboa botatzen hozkailu paperontziak eta Scooby erretilu harrapaketak unean. Mountain gehiago eta denbora gelditu da, baina, antza denez, lagunak, oso gose dira. Harrapatzeko produktu hegan janari-piramide ahalik handiko bihurtu behar duzu.\nauzoan zehar oinez, Scooby zingira edo ibai batzuk wandered, eta beste aldera joan nahi izan. Baina ez edozein zubi edo ferry, eta desira guztien gertu indartu egiten. Eta paisaia ez zen sustatuz – tussocks, goroldioa, gnarled zuhaitzak, arraroa ur lily inguruan. Zaila da zer gertatzen zen nire burua txakurra ere une denean SCOUT lurraldean erabaki zuen ulertu, baina jarraitzen. Erregistroak salto dastatu ahal izango dituzu, igeri iragana eta saiatu ez erortzeko. Eta gogoratu, beti geldiezin hildakoen arimak inguruan hegan.\nAll proposatu Scooby Doo for free online games dira aisialdi eta komunikazio lagun leialak, etengabeko beldurra izan arren, aurkitu indarra haiekin aurre batera eskuragarri.


10.000 laguni azterketak eginez euskal biztanleen immunitate-maila neurtzeko bi proiektuak abian jarri dira\n27 Apirila | Eusko Jaurlaritza\nEuskadik, guztira, 83.288 PCR azterketa eta 31.626 Test Azkar egin ditu. Atzo, guztira, 3.038 test egin ziren.\nEGOERA LURRALDE BAKOITZEAN\n-ARABAn 3.624 kutsatu daude; horietatik 140 ospitaleratuak.\n-BIZKAIAn 8.189 kutsatu daude; horietatik 415 ospitaleratuak.\n-GIPUZKOAn 2.599 positibo daude; horietatik 161 ospitaleratuak.\nHildakoak 11 dira; hortaz, COVID-19ak Euskadin 1.241 heriotza eragin ditu.\nOspitaleen egoerari dagokionez, COVID-19az kutsatutako 716 lagun daude ospitaleratuak.\nSendatutako edo alta jaso duten pertsonak, berriz, 9.840 dira; baieztatutako kasu guztien % 68.\nIMMUNITATEARI LOTUTAKO POPULAZIO AZTERKETAK\nOsasun Sailburuak egin duen agerraldian ere aipatu du datozen asteotan Euskadin aldi berean gauzatuko diren bi ekimen jarri direla martxan, COVID-19aren aurrean euskal herritarren immunitate-mapa osatzeko.\nHala, baieztatu duenez, gaur goizean bertan Osakidetzako osasun-zentroetan Osasun Sailak sustatutako baheketa-planean aurreikusitako odol-ateratzeak egiten hasi dira, epidemiaren fase gogorrenean erakutsitako sintomengatik koronabirusa zutela diagnostikatutako pertsonen artean benetan zenbatek izan zuten gaixotasuna jakiteko eta, beraz, antigorputzak sortu dituzten zehazteko. Guztira, klinikoki 4.147 lagun diagnostikatu zituzten COVID-19arekin, otsailaren 28tik apirilaren 15era arte.\nNekane Murga Sailburuak ezagutzera eman duenez, iragan asteazkenean Osasun Kontseilua gonbidapenak bidaltzen hasi zenetik martxoaren 17ra arte klinikoki diagnostikatutako pazienteekin harremanetan jartzera heldu dira. Kontuan izan behar da azterketak egin ahal izateko, kasua susmagarri gisa diagnostikatzen den unetik 40 egun igaro behar dutela.\nGuztira, aurreneko hiru egun hauetan luzatutako gonbidapenen ondorioz jada 600 hitzordu baino gehiago ezarri dira Osakidetzako osasun-zentroetan odol-ateratzeak egiteko. Horietatik, gutxi gora behera, erdia Bizkaian, heren bat Araban, eta gainerakoa Gipuzkoan. Proportzionalki Araban hitzordu gehiago jarri dira, hain zuzen ere, hasieran lurralde honetan hauteman zirelako kasu gehienak. Baheketan parte hartzen duten guztiei euren azterketaren emaitza SMS bidez helduko zaie.\nNekane Murgak baheketa honetan herritarren parte-hartzea goraipatu eta eskertu du. Izan bere, bertan parte hartzeko gonbidapena egin duten 10 deietatik 9tan baiezko erantzuna jaso dute. Parte hartuko ez dutenen artean, pertsona batzuekin ezin izan da harremanetan jarri, beste batzuei azterketa beste bide batetik egin diete eta beste batzuek azterketa egiteari uko egin diote.\nAldi berean, beste behin ere herrialde honetako Osasun Kontseiluko profesionalak, bereziki, eta Lehen Mailako Arretakoak, oro har, informazio hori guztia biltzeko egiten ari diren lan bikaina azpimarratu du. Lan hori funtsezkoa da ikuspegi epidemiologikotik.\nCOVID19arekin sintomatologia bateragarria zuten pertsonei bereziki zuzendutako bahetze horretaz gain, gaur herritarrei oro har zuzendutako azterketa bat hasiko da egiten. Azterketa hori Carlos III Osasun Institutuak diseinatu eta Osasun Ministerioak sustatu du. Ministerioak Autonomia Erkidego guztietarako protokoloak osatzen dituen bitartean, Osasun Saila eta Osakidetza jada prest daude seroprebalentziako azterketa honen landa-lana hasteko. Euskadiren kasuan 5.000 lagun baino gehiago hartuko ditu.


75 urte SD Eibar kromo bilduma, behar bereziak dituzten umeentzat dirua biltzeko • ZUZEU\nBehar bereziak dituzten umeen gurasoen elkartea da Pausoka Elkartea. Diru etekinik gabeko elkartea, familiak batu eta gure umeen tratamendu fisiko eta kognitibo desberdinak tratamendu integral baten bideratzeko sortua.\n2016 Egutegi Solidarioaz gainera hainbat ekimen egin ditugu urte hauetan, azkenak irailak 12an HERRI BIRA Krossa antolatu genuen Urnietan, eta urriaren 11an PAUSOKA EGUNA 2015 ospatu zen jende andanaren parte hartzearekin, Urnietan hau ere.\nEibar futbol taldeak ere laguntzatxoa eman nahi izan digu, SD Eibar taldearen 75. urteurrena dela eta, Ipurua fundazioaren laguntzaz Orsay21-ek kromo album bat plazaratu du 75 urte hauetako jokalari eta une ahaztezinekin. 36 orri eta 147 kromo ditu altxor txiki bat den bilduma honek.\nBildutako dirua behar bereziak dituzten umeentzat bideratu eta Aspanogi eta Pausoka Elkartearentzat izan dadin erabaki dute proiektu honen sustatzaileek.\n2016 Egutegi Solidarioa salgai daukazu, baina bazkidetzeko edo dohaintza/donatibo bat egiteko aukera ere baduzu pausokaelkartea.org/ekarpenak orrialdean, gure lanak aurrera jarrai dezan eta haurrei eta familiei hain beharrezkoa duten laguntzatxoa eman nahi badiezu.\nMilesker laguntzen gaituzuen guztioi eta Eibar Futbol Taldeari bihotzez!\nEibar kromo bilduma\neibar, Pausoka elkartea


Info7 Irratia - Asturiagako segadan erahildako bi iheslariak omenduko dituzte larunbatean Hondarribian\nAsturiagako segadan erahildako bi iheslariak omenduko dituzte larunbatean Hondarribian\n1974ko maiatzaren 20ean Jose Luis Mondragon Elortza 27 urteko arrasatearra eta Xabier Roke Mendez Villada 21 urteko santurtziarra erahil zituzten Espainiako Guardia Zibilak eta poliziak antolatutako segadan. Ez zen epaiketarik izan, ezta ikerketarik ere. Horregatik, egia ezagutu asmoz talde bat sortu berri dute Hondarribian eta larunbat honetarako, segadaren 43. urteurrenean, omenaldia antolatu dute Asturiagako hondartzan.\n|2017/05/18 12:06 Eguneratua:\nAsturiagako hondartza, Hondarribian.\nOrain arte oso ezezaguna izan den historia hau hobeto ezagutzeko beraz, Xabier Isasi elkarrizketatu dugu goizean, Kalegorrian saioan. “Oso gutxi dakigu gertaera ilun hartaz. Guk dakigula ez da ez ikerketarik, ez epaiketarik egin. Jakin nahi dugu zer gertatu zen. Memoria berreskuratu nahi dugu”, adierazi du Isasik.


Aurtengo udalekuak kolokan | Haria | IRRATIA\n13 MAY. 2020 - 17:10h\nAurtengo udalekuak kolokan\nKoronabirusak hankaz gora jarri ditu programatutako ekitaldi eta jarduera ia guztiak. Uda gero eta gertuago dugun honetan, udaleku eta aisialdiko arduradunak ere kezkatuta daude ez dakitelako ekintzak egiterik izango duten ere.\nKoronabirusak sortutako egoerak bertan behera utzi ditu ekitaldi eta jarduera asko. Udari begira jarrita, zalantzan jar daiteke udaleku eta aisialdiko jarduerak egin ahal izango ote diren. Egoera nola dagoen azaldu dute Txatxilipurdi elkarteko Ione Ojeak, EuskarAbenturako Irune De La Mazak eta Arabako Pilota Federazioko Iñaki Ruiz De Larrinagak Informazioaren Harian.\nAgintariek informazio gutxi eman dute\nIñaki Ruiz De Pinedo Arabako Pilota Federazioko Eskola Kiroleko arduraduna da. Urtero ekainaren amaierarako euskara eta pilota uztartzen dituzten udalekuak antolatzen dituzte. Aurten ordea ez daki udalekuak egiterik izango duten. «Egun batetik bestera gauzak aldatu egiten dira eta horrek ezinegona sortzen du». Ruiz De Pinedok agintarien aldetik informazio falta nabarmena izan dela salatu du. «Instituzioek oraindik ez dute ezer esan euren udalekuen inguruan». Ione Ojeak eta Irune De La Mazak ere bat egin dute adierazpen horrekin.\nSegurtasun neurriak betetzea zaila izan daiteke\nEuskarAbentura Elkarteak uztailean egiten ditu bere udalekuak. Aurten, ordea, koronabirusak sortutako egoera dela eta abuztura atzeratzea erabaki dute. Irune De La Maza elkarteko kidea da eta adierazi du abuztuan ere ez dakitela egin ahal izango dituzten. «Une honetan dena kolokan dago». Gaztetxoak izena emanda daude EuskarAbenturarako joan den martxotik. Apirilaren hasieran publikatu ohi dute onartutako ikasleen behin behineko zerrenda, baina aurten, koronabirusa dela eta zerrenda horren publikazioa maiatzera atzeratzea erabaki zutela azaldu du. «Gaztetxoek ez dakite onartuta dauden edo ez. Lantalde osoa ere kolokan dago».\nSegurtasun neurriei dagokienez, De La Mazak adierazi du ahalik eta esfortzu handiena egiten saiatuko direla neurriak bete daitezen. Baina hori bermatzea oso zaila izan daitekeela dio. «Denon gauza da hau, baina egiteko zaila izango da». Ione Ojea ere ados dago horrekin.\nAlternatibak prestatu dituzte badaezpada\nDeseskalatzearen lehenengo fasean egonagatik ere, Ojeak dio oraindik ez dutela ia informaziorik jaso. Ez dakite antolatzen dituzten jarduerak egiterik izango ote duten, besteak beste Debagoienako Herrietan egiten dituzten udaleku irekiak edo aisialdiko jarduerak. «Urduri gaude, jakinmin handiarekin eta haserre puntu batekin». Ojeak adierazi du oso informazio gutxi eman dietela. Hala ere ez omen dute oraindik itxaropena galdu. Ez dakite ekintzak egiterik izango duten, baina badaezpada alternatibak prentsatu dituztela dio Ojeak. «Planteamendu ezberdinak egin ditugu segurtasun eta irizpide berrietara moldatuak».


Guétharyko Olharroa Xisterako kide berria izango da – Euskal Heriko XISTERA Kluben Kluba\nGuétharyko Olharroa Xisterako kide berria izango da\nIparraldeko klubean Nicolas Etchetok eta Ludovic Ladutxek jokatzen dute\nIparraldek beste kide berri bat izango du Xistera elkartearen barruan, hau da, harrobitik laguntzeko asmoz Euskadiko Euskal Pilota Federakuntzatik bultzatutako zesta puntako kluben klubean.\nAsanbladan sarrera hau onartu bezain pronto, Guétharyko Olharroa izango da proiekutarekin bat egingo duena, iragan apirilean Lapurdiko beste elkarte bat sartu ondoren, Donibane Lohizuneko Luzean, hain zuzen ere.\nOlharroa tradizio handiko kluba da, izan ere, 1922an hasi zen ibiltzen eta gaur ehun pilotari inguru ditu. Haien artean Nicolás Etcheto, 2010rean Paueko Mundiala irabazi zuena, eta Ludovic Laduche, 2015ean Akapulkon (Mexikon) 22 urte azpiko Munduko Txapelketa eskuratu zuena, nabarmentzen dira. Elkarrekin iazko Pro Am Txapelketa ere irabazi zuten, horrela bere kalitatea erakutsiz.\nEransketa horrekin, Xisterak beste urrats bat ematen du zesta punta harrobitik bultzatzeko eta horretarako klub guztiak bat egin behar dute, modalitatea berpizteko asmoz.\ncesta punta gethary Iparralde Jai Alai Olharroa Xistera


Burgoseko Prozesua urtebete lehenago hasi zen, 1969ko apiril eta maiatzean, duela berrogeita hamar urte hain justu; eta orduan gertatutakoaren lekuko zuzen izan nintzen. ARGIA irakurtzen duten belaunaldi gazteek seguruenik ez dute jakingo ordukoaren berri, erreferentzia sotil batzuk kenduta.\nGerra kontseilu hark kinka larrian izan zituen, ez soilik euskal gizartea, baita Espainiako Estatukoa eta mundukoa ere. Erregimen frankistaren barruan, agintari militarrek bederatzi heriotza zigor eskatu zituzten ETAko sei militante eta zuzendariren kontra: Mario Onaindia, Unai Dorronsoro eta Xabier Larenak heriotza zigor bana jaso zuten; Eduardo Uriarte, Jokin Gorostidi eta Xabier Izko de la Iglesiak aldiz zigor bikoitza. Auzipetutako hamasei lagunei, bestalde, dozenaka urtetarako kartzela ezarri zieten, erakunde armatukoa izan edo kolaboratzea egotzita.\nEpaiketak sorrarazitako nazioarteko presioaren ondorioz heriotza zigorrak 30 urteko kartzela zigorragatik ordezkatu zituzten. Burgoseko sumario hartan geunden beste batzuk, ETAko militante Mikel Etxeberria edo ni neroni kasu, ezin izan gintuzten epaitu “leku ezezagunen batean” edo “matxinatuta” egoteagatik.\nETA 1958an jaio zen. EAJren ordura arteko jarduteko moduarekin konforme ez eta euskal erakunde armatuak bokazio independentista eta sozialista erakutsi zuen segituan. Nolanahi ere, haren arduradunek ETAren sorrera 1959ko uztailaren 1ean kokatzen dute, Jose Luis Alvarez Santacristina Txelis buruzagiari Bidarteko sarekadan harrapatutako paperetan azaltzen omen denez.\n1969ko maiatza eta ekaineko ‘ehizaldiaren’ ondorioz batzuk polizia-etxetik igaro ziren eta beste batzuek muga gurutzatu behar izan genuen: Hirurehun lagun inguruko jende-oldea\n60ko hamarkadan Euskal Herria borborka zegoen, lehen langile greba gogorrek (Laminaciones de Bandas, Labe Garaiak, Bacbock Wilcox…), eta Maiatzaren Leheneko nahiz Aberri Eguneko legez kanpoko ospakizunek markatuta. Gainera, ETAk langile frontea osatu zuen eta indar armatu gero eta garrantzitsuagoa bihurtu zen. Horren aurrean, errepresio laboral, sozial eta sindikal itzela zabaldu zuen frankismoak, eta milaka lagun torturatu, kartzelaratu edo erbestera bidali zituen.\nZalantzarik gabe, 1968 urteak ortzi-muga hilgarria erakutsi zuen euskal herritarren eta Espainiako Estatuaren arteko erlazioan. Urte hartako ekainean ETAren eta guardia zibilen arteko lehen konfrontazio armatua izan zen. Txabi Etxebarrieta (1944-1969) ETAko kideak eta José Pardines guardia zibilak bizia galdu zuten Adunan eta Tolosako Benta-Haundin. Erregimenak debekatu egin zituen Etxebarrietaren aldeko hiletak, eta horrek mobilizazio handiak sorrarazi zituen –batez ere Bizkaian–, tortura eta atxiloketa ugarirekin.\nEgoera hain zen muturrekoa, Bizkaiko abade batzuok Bilboko Gotzaindegia okupatu baikenuen birritan, ekainean eta uztailean, Elizak frankismoarekin zuen konplizitatea salatzeko. Bi hilabete geroago, errepresio egoerak bere horretan jarraitzen zuela ikusita, Derioko Seminarioan itxi ginen 20 egunez eta gure salaketa Pablo VI.a aita santuari helarazi genion.\nOndoren, ETAk Melitón Manzanas polizia eta torturatzaile ezaguna hil zuen; haren eskuetatik igaro ziren atxilotuetako asko. Francoren gobernuak amorratuta erantzun zuen eta 1969ko urtarrila eta martxoa artean salbuespen egoera ezarri zuen, lehenik Gipuzkoan eta gero estatu osoan. Errepresioa izugarria izan zen: ehunka lagun atxilotu eta torturatu zituzten. Hala, klandestinitatean zeuden ETAko kideak berrantolatu egin behar izan ziren –poliziaren lehen helburua haiek kosta ahala kosta eliminatzea baitzen–. Horretarako, erakundearen zuzendaritzaren bilera bat antolatu zuten 1969ko apirilean Mogrovejo herrian, Kantabrian.\nMogrovejo herrian, mende erdi geroago ez da geratzen sarekadaren arrastorik (arg: Urko Apaolaza)\nBilera ezin izan zen egin ordea. Apirilaren 9an Bilboko Artekalen izandako sarekada baten ondorioz harrapatu zituzten denak 24 orduren buruan [ikusi gertaera horren inguruan Urko Apaolazak blogean idatzitakoa]. ETAren buruzagitzaren kontrako lehen kolpe gogorra izan zen hura; 1969ko abenduko epaiketa militarraren ondoren, ETA V. eta ETA VI.aren arteko banaketa gertatu zen.\nArtekalen poliziak Mikel Etxeberria Makaguen larri zauritu zuen. Egun berean ETAko militantea harrapatzeko polizia operazioa jarri zuten martxan, Fermin Monasterio taxi-gidaria hiltzea egotzita. Herioan zela, laguntza eskatu eta eztabaidan hasi zirenean, gainera zetorkiola uste zuelako hil zuen halabeharrez taxista, berriki jakin den testigantza baten arabera. Baina Etxeberriak elkartasun sare harrigarri bati esker egin ahal izan zuen ihes Orozkotik Kataluniako Pirinioetan barrena, ia bi hilabete ezkutatuta egon ostean. Ehunka kolaboratzaile eta erizainek lagundu zioten eta ihesaldian euskal apaiz talde bat ere inplikatu ginen. Operazio horrek, ordea, errepresio basati eta handienetako bat ekarri zuen, atxilotu, torturatu eta erbesteratutako pertsona ugarirekin.\n12 urteko kartzela, gose greba batengatik\nElizaren isiltasuna zela-eta, Bizkaiko abadeen Gogor taldeko bost kidek gose greba bati ekin zioten Bilboko Gotzaindegian, 1969ko maiatzaren 30ean. Greba horrek hamar eta hamabi urte arteko espetxe zigorrak ekarri zizkien eta bere osotasunean bete behar izan zituzten Zamorako apaiz-kartzelan, bereziki euskal abadeak zigortzeko sortua, nahiz eta galiziarrak, katalanak eta madrildarrak ere giltzapetu zituzten bertan. Josu Naberanek eta Alberto Gabikagogeaskoak 12 urteko zigorra jaso zuten; Julen Kaltzadak , Xabier Amurizak eta Nikola Telleriak 10 urtekoa. Horretarako, berehalakoan epaitu zituzten Burgoseko tribunal militar baten aurrean, greba igaro eta hamaika egunera.\nDuela mende erdi publiko egin zuten agirian azaldu zutenez, Bilboko Gotzaindegian itxialdia hasi zuten “gure Herrian zapaldutakoen alde protesta eta deiadar egiteko”. Hitz horiek oso ondo erakusten dute zer giro sozio-politiko zegoen. “Jarraitzen dute ukatzen giza eskubide oinarrizkoenak –diote dokumentu berean–, herritarrak pertsegitzen dituzte, atxilotu, torturatu, eta zenbaitetan ihes egin behar izaten dute espetxeratuak ez izateko indarrean dagoen erregimenaren menpeko tribunal batek kondenatu ostean”.\nAbadeek gogorarazi zutenez, “ehun langile inguru komisariatik igaro eta kaleratuak” izan ziren lantegietako greben ondorioz. Giza-ehiza antzeko bat ere salatu zuten, tiroketa eta torturekin: “Aukera politiko legitimo baten alde borrokatzen dutenak kriminal gisa hartzen dituzte”. Grebalarientzat, ordea, krimena erregimenak egiten zuen: Terrorismo eta Bandidajearen Legea erabiliz, militarrez osaturiko epaimahaiak heriotza zigorrak ezartzen zituen. Gainera, poliziak “salatariak ordaintzen” zituen eta komunikabideek informazio faltsua ematen zuten.\nLangileek greba gogorrak egin zituzten 60ko hamarkadaren amaieran eta erregimenak errepresioz erantzun zuen.\nArgazkian, Ezkerraldeko lantegietako beharginak 1969an. ('Euskadi eta Askatasuna' liburutik hartua)\nGauzak horrela, Bilboko administratzaile apostoliko Jose María Cirarda gotzainari eskatu zioten “biolentzia hori guztia amaiarazi eta poliziaren torturak salatu” zitzala.\n1969ko maiatza eta ekaineko “ehizaldiaren” ondorioz batzuk polizia-etxetik igaro ziren eta beste batzuek muga gurutzatu behar izan genuen. Hirurehun lagun inguruko jende-oldea. Erbestera jo genuen gehienok Donibane Lohizunen, Miarritzen edo Baionan amaitu genuen. Aurrez bazegoen jenderik herri horietan, ETAren jarduna hasi zenez geroztik ihes egindakoa. Aitzitik, ez zegoen babes sare finkorik, norberak bere kabuz antolatu eta bere arazoak ahal bezala konpontzen zituen.\nTestuinguru horretan sortu zen euskal errefuxiatuen aldeko lehen egitura: Anai Artea. Ezker abertzalearen historia ikertu dutenek Telesforo Monzon eta Piarres Larzabal dituzte sortzailetzat, eta egia da erakunde hura presiditu zutela, baina martxan jarri genuenok haien izenak behar genituelako, ipar zein hego Euskal Herrian aitortza ofiziala zuten pertsonak zirelako.\nHonela sortu zen Anai artea\nAnai Artearen sorrera bertatik bertara bizi izan nuen. 1969ko maiatza zen ediktu militar batek ni harrapatzeko agindu zuenean. Artekalen eta Mogrovejon ETAren buruzagitza desegin zutenean, Makaguen-en ihesaldiaren ondorioz nik ere alde egin behar izan nuen eta Donibane Lohizunen lekutu nintzen.\nLehen momentutik konturatu ginen egunetik egunera gero eta errefuxiatu gehiago ari zela iristen eta ez zegoela haiek artatzeko ezer. Egun batzuez Piarres Lartzabal Sokoako apezaren etxean egoteko aukera izan nuen, Amadeo Rementeria erbesteratu eta burkidearekin batera. Egoera hura ikusita, bion artean etxe bat bilatzen hasi ginen mugaz bestaldetik iristen zen jendea bertan hartzeko asmoz. Donibane Lohizune erdiguneko etxebizitza handi bat alokatu genuen azkenean, altzariz bete eta frankismoaren errepresiotik ihesi zetozenak babestu genituen denbora batez toki horretan, beste inolako antolaketarik gabe.\nPeoi lanak eginez irabazten nuen diruarekin ordaindu genuen hasierako alokairua: goizean portuan aritzen nintzen, arratsaldean hotel batean eta gauez fruitu biltegian. Horrez gain, Hegoaldeko abadeek ere laguntzen ziguten diruz eta jakiz; haien ordezkari Iñaki Aurtetxe eta Felix Iraurgi aldizka etortzen zitzaizkigun bisitan.\nTelesforo Monzon eta Piarres Lartzabal jo ohi dira errefuxiatu politikoak laguntzeko Anai Artea elkartearen sortzailetzat, baina beste batzuek jarri genuen martxan 1969an. Egunetik egunera gero eta errefuxiatu gehiago ari zen iristen Donibane Lohizunera, eta egoera ikusita, etxe bat alokatu genuen –peoi lanak eginez irabazitako dirua erabiliz–, altzariz bete eta ihesean zetozenak babesteko. Hura izan zen erakundearen ernamuina. Irudian, errefuxiatuen aldeko mobilizazioa Uztaritzen, 1979an. (arg: ARGIA artxiboa)\nBitartean, Piarres Lartzabalekin harremana mantendu nuen, eta Sokoako bere etxera ia arratsaldero joaten zen Telesforo Monzonekin ere bai. Bergarako politikari abertzalea Angel Arregi lagun zuela etortzen zen sarritan; azken honek ederki ezagutzen zuen tokiko administrazioa, urte asko baitzeraman Donibane Lohizunen bizitzen. Harrituta zeuden Amadeok eta biok egindako lanarekin, ordura arte beraiek ez baitzuten ezer egin errefuxiatuen aldeko inongo azpiegiturarik sortzeko.\nBaina Amadeok Parisera alde egin zuen. Orduan, errefuxiatuen aldeko erakundea ofizializatzeko unea iritsi zela adierazi nien hiru pertsona horiei –Lartzabal, Monzon eta Arregiri–. Errefuxiatuentzat lana eta etxebizitza bilatzeko edo Paris, Bretainia nahiz Bruselara joateko zubia izango litzateke; azpiegitura unibertsal bat jende ororentzat, alderdi edo kolorerik gabekoa –iheslari gehienak, logikaz, egun ezker abertzale bezala ezagutzen dugun eremukoak ziren arren–.\nEgitura horren ernamuina bagenuen, nire izenean alokatutako etxebizitza hain zuen ere. Baina erakunde gisa ezagutarazi eta aitortza lortzeko, beharrezkoa zen beraiek bezalako jende esanguratsuak presiditzea. Nire proposamena interesgarria iruditu zitzaien eta izena adostu genuen, Anai Artea. Antolakuntzarako, errefuxiatuen kolektibo guztiak (ETA, Cabrak, Euzko Abertzale Laguntza, abadeak...) ordezkaturik egongo liratekeen batzordea sortu zen –EAJ ere gonbidatu zen batzorde horretara, baina ezetz esan zuen, bere antolakuntza bazuela argudiatuz–. 1969 eta 1986 urteen artean, 2.000 euskal errefuxiatu baina gehiago lagundu zituen Anai Arteak.\nArtikulu hau egileak berak idatzi eta argitaratzeke dagoen liburu bateko bi pasartetan oinarriturik dago\nKanal hauetan artxibatua: ETA | Oroimen historikoa | Euskal gatazka | Frankismoa | Langile borroka\nETAko buruzagi jotzen dituztenen aurkako fronte berria ireki du Espainiako Auzitegi Nazionalak, eta hainbat atentatu berriro ari da ikertzen. Atentatuen egileak zigortuta badaude ere, ETA desagertu eta lau urtera Espainiako justiziak atentatu horien egiletza intelektuala... [+]\nIñaki Egañak idatzi berri duen Objetos perdidos. Desapariciones forzadas en el contexto vasco (1956-2010) (Objektu galduak. Indarrezko desagerpenak euskal testuinguruan, 1956-2010) liburuan (Txalaparta, 2021) oinarrituta dago erreportaje hau. Makina bat aldiz hitz... [+]\nGaztetan, futbol atezaina zelarik erabiltzen omen zuen Txomin Iturbe ETAko buruzagi historikoak "Aurrera bolie!" esaldia, baloia aurreraka botatzen zuenean. Aljerian 1986an hil baino gutxi lehenago eskuz idatzitako postal batzuetan ere utzi zuen esaldia, bere... [+]\nLur Olaizola zuzendari donostiarraren azken filmak Cinéma du réel jaialdiko lehiaketan parte hartuko du. Parisen egoitza duen festibalak martxoaren 11tik 20ra bitartean egingo du aurtengo edizioa.


maitego » ideiak\n43 ideia bideokamerak irakaskuntzan txertatzeko eta gauza gehiago\nIaz Flip Mino bideokamera erosi nuen euskaljakintzakoekin erabiltzeko. Nazkatuta nengoen, aurreko urteetan, ikasleek elkarrizketa bat bideoz grabatzen zuten bakoitzeko ibiltzen ginen moduarekin: elkarrizketa grabatu, bideoa niri eman deskargatzeko (bakoitzak bere etxean egin zezakeen, baina kontuan izanda ikastolan bideo bakarra genuela eta, horretaz gain, berehala utzi behar genuela kamera libre beste elkarrizketatzaileentzat…), kableak gora eta behera, deskargak elkarrizketak hartzen zuen denbora bera behar zuen, zintak erabili eta ezabatu, bateriak gastatu, aldatu… Uf!!! Odisea bat!!\nFlip Minok izugarri errazten ditu gauzak: USB memoria gisa lan egiten du; beraz, bideo bat deskargatzea edozein artxibo pasatzea bezain erraza eta azkarra da. Gainera, bideo ediziorako programa sinple bat dakar. Zenbat ordu ez nituen aurreztuko horrekin! Kontua da horrelako tresnek asko animatzen dutela bat kamera edozein unetan erabiltzera. Eta guk dezente erabiltzen dugu ia edozertarako.\nHalere, gailua erabiltzeko prest izatea bezain garrantzitsua denez zertarako erabiliko dugun, hona hemen Edudemicen topatutako aurkezpena, idea sorta politarekin. Aurkezpena Tom Barrettek egina da.\nHona hemen Barrettek berak egindako beste aurkezpen batzuk, guztiak ezin interesgarri eta erabilgarriagoak irakasleontzat.\nInteresting ways to:\nUse Google Wave in the Classroom\nHoriek guztiak eta gehiago topatuko dituzue Edte.ch gunean. Benetan, merezi du begitxo bat botatzea. Zorionak eta mila esker, Tom, egindako lanagatik!


kritiken hemeroteka » Itziarren alabak\n« Kitzikatzeko idatziak | “Betiko” kontuak »\nItziarren alabak Joannes Jauregi / Berria, 2019-01-20\nHiru kontakizun, hiru protagonista eta hiru garai ekarri dizkigu Yoseba Peñak Hariak eleberri hirukoitzera: XX. mendeko gure historiaren destilazio bat, familia bereko hiru belaunaldiren, hiru emakumeren azalean kontatua. Ireneren, Xexiliren eta Olatzen larrutik goaz 36ko gerra hasi aurreko girotik 80ko hamarkadaren amaieraraino. Emakumeon istorioek, batik bat lehen bienek, haien eguneroko pasadizoen bitartez egiten dute aurrera, eta, horrekin, Peñak garai eta bizimodu bakoitzaren mihise aberats bat margotzen digu, xehetasun eta plegu ugarikoa, kasik istorioak ahozko pasadizotan kontatuko balira bezala, batik bat lehen biak. Hirugarrena, Olatzena, nabarmen aldentzen da beste biengandik, hala luzeraz nola mamiz, eta inpresioa dut horrek kalte egiten diola nobelaren biribiltasunari, azken parteak ez baitie eusten beste bietan hasitako bideei.\nBestalde, nago nobelak ez duela bete-betean asmatu kontaerarekin. Egileak hasieratik eginiko hautu estilistiko batzuk, oro har kontaerari eta narratzailearen ahotsari dagozkionak, aski zalantzazkoak iruditzen zaizkit: narratzaileak elipsia barra-barra erabiliz kontatzen du, eta sarri trakeskeriara lerratzen da; horrek nabarmen zamatzen dio diskurtsoa. Era berean, narratzaileak gertuegitik jarraitzen die protagonisten barne gogoetei, eta horrek, narratzailearen ahotsa kaskartu ez ezik, pertsonaien garapenari ere eragiten dio, azken finean hirurek konpartitzen baitute ahots narratibo bera.\nUler bedi: nabari da kontaera landua eta planifikatua dagoela, neurtua eta molde jakin baten erara taxutua. Soilik esan nahi dut iruditzen zaidala hartutako erabaki estilistikoek pobretu egiten dutela kontakizuna, aberastu beharrean, eta zaildu egiten dutela horren atzean dugun mihise aberatsera heltzea.\nNolanahi ere, bada kontaeraz haragoko arazorik ere, eta protagonistekin du zerikusia, emakumezko protagonistekin. Izan ere, nabarmena da berriro, batik bat lehen bi istorioetan emakumeen unibertsoa atzitzeko saiakera, Gizonek Idatzitako Historiari emakumeen bazterreko historiarekin ihardesteko asmoa. Baina emakumeok, guzti-guztiak, erabateko pasibotasunean daude murgilduta, inguruko gizonen (aiten, senar(gai)en, burkideen…) erritmoan dantzan, haien eta Haiek Idatzitako Historiaren olatuak harrapaturik, eta ez dira beren bizitzen jabe. Ez dut esango emakumeok heroi mitifikatu eta errealitatetik aldenduak izan behar zuketenik, noski, baina burujabetza falta horren naturalizazioak eta trataerak urduritu egin naute, eta ez soilik betaurreko moreei dagokienez; izan ere, adibidez Olatzen istorioan, nago protagonistaren ekimen falta narrazioarentzako oztopo ere badela, bere inguruko gertaeren joanean harrapatuta baitago, halako paralisi batean. Halaber, iruditzen zait plazerean edo behintzat positiboki amaitzen den bortxaketaren topiko matxista ez dagoela behar bezala erabilia, baldin eta behar bezala erabiltzeko modurik bada.\nNobela ez dugu bertuterik gabea, eta, gaien aldetik, inpresioa dut aurkitzen diola dimentsio berririk gure historiaren eta memoriaren kutxari. Halere, kontaerak eta pertsonaiek huts egiten diote nobelari; irakurleak berak esan beharko du huts horiek zenbateraino zaizkion oztopo.


Errepublika katalana, abian - Mundua - Berria\nKatalunia. Errepublikaren aldarrikapena\nErrepublika katalana, abian\nKatalunia estatu independente deklaratu du parlamentuak, 70 diputaturen babesarekin. Trantsizio legea ezartzeko eta prozesu eratzailea martxan jartzeko neurriak eskatu dizkiote Generalitateari\nKataluniako Parlamentuko bozketanparte hartu zuten diputatuak txalojotzen, atzo, independentzia aldarrikapena onartu ondoren. ALBERTO ESTEVEZ / EFE\nKataluniako Parlamentuak estatu independente deklaratu du herrialdea, errepublika gisa. 2013ko subiranotasun deklarazioaren ostean, 2014ko azaroaren 9ko «prozesu parte hartzailearen» ondoren, 2015eko irailaren 27eko «plebiszitu izaerako» bozetan botoa eman eta gero, eta joan den urriaren 1eko autodeterminazio erreferendumean baiezkoak irabazita, atzo 15:27an, legebiltzarraren gehiengoak onartu zuen Katalunia estatu independente izendatzen duen ebazpena.\n135 ordezkarietatik 70k babestu zuten Junts Pel Sik eta CUPek adostutako ebazpen proposamenetako bat; Trantsizio Juridikorako Legea garatzeko neurriak proposatzen dituena. Bi talde independentistek adostutako lehen ebazpenak dei egiten dio gobernuari «beharrezko dekretuak ateratzera, administrazio zerbitzuei giza baliabideak eta materialak emanaz, naziotasun katalan egiaztatzeko agiriak egiteko». Alegia, nortasun agiri katalana sortzeko. Horrez gain, gobernuari eskatu dio egokitu dezala araudia Trantsizio Legera, eta sustatu dezala nazioartean Kataluniako Errepublikaren aitortza.\nFuntsean, Trantsizio Juridikorako Legean jasotako neurriak ezartzen hastea da parlamentuak galdegin diona Generalitateari. Horietako askok Espainiako Gobernuarekin negoziatzeko beharra aipatzen dute legean, eta beste horrenbeste egin dute ebazpenean: legebiltzarraren eskariz, Generalitateak Madrilekin negoziatu behar du, besteak beste, naziotasun bikoitzari buruzko itun baten, langileen eta kontratuen subrogazioaren eta Kataluniaren eskubide eta betebehar ekonomikoen inguruan.\nJunts Pel Sik eta CUPek adostutako bigarren ebazpenak ere aurrera egin du —71 diputaturen babesarekin—, eta, bertan, legebiltzarrak abian jarri du prozesu konstituziogilea. Hain zuzen, gobernuari eskatu dio «baliabide guztiak» jar ditzala prozesu konstituziogile «demokratikoa, herritar oinarrikoa, zeharkakoa, parte hartzailea eta bete beharrekoa» gauzatu dadin. Halaber, Generalitateak hamabost eguneko epean sortu behar du Prozesu Konstituziogilearen Aholkularitza Batzordea. Bi ebazpenez gain, parlamentuak ikerketa batzorde bat zabaltzea adostu du, urriaren 1eko erreferendumean eginiko «delituetan edo eskubide urraketetan Espainiako Gobernuak eta bere erakundeek izan dezaketen ardurak argitzeko».\nBozkatu ez bazen ere, bi ebazpenen hitzaurre gisa aurkeztu zuten Junts Pel Siko eta CUPeko diputatuek urriaren 10ean izenpetutako deklarazioa. Bertan jasotzen da hautetsiek bere egiten dutela urriaren 1eko «agindua» eta Katalunia «estatu independente» deklaratzen dutela «errepublika gisa».\nBoto sekretu bidez\nBezperako albisteen sekuentzia ikusita, inork gutxik eman nahi zuen ziurtzat, saioa hasi aurretik, independentzia deklarazioa egingo zuela parlamentuak. 10:30era arteko epea zuten alderdiek ebazpen proposamenak aurkezteko, eta 12:00etan zen hastekoa osoko bilkura. Talde independentistek atzerapenarekin aurkeztu zituzten bi proposamenak, eta ordubete baino gehiagoko atzerapenarekin hasi zen bilkura. Talde bakoitzak hamar minutuz jardun ondoren bozkatu zituzten ebazpenak, eta hor ere izan ziren eztabaidak. Ciutadans, PSC, PPC eta Catalunya Si Que Es Poten ebazpen guztiak baztertu zituen gehiengo parlamentarioak, eta lehen hiru taldeak aretotik irten ziren Junts Pel Si eta CUPenak bozkatzean.\nIndar independentisten ebazpenak bozketara eraman aurretik, ordea, bozketa hori sekretuan egitea proposatu zuen Junts Pel Sik, CUPek babestuta. Boto sekretuak aukera ematen zuen diputaturen batek independentzia deklarazioaren aurka bozkatzeko, baina babesa eskaintzen zien diputatuei, Espainiako auzitegiek har ditzaketen neurrien aurka. Anna Gabriel CUPeko parlamentariak horrela justifikatu zuen boto sekretua: «Gure kultura politikotik urrun dago, baina babestuko dugu salbuespen egoeragatik, jazarpenaren aurkako kulturagatik». Emaitza: 70 boto alde, hamar aurka eta bi abstentzio.\nTalde bakoitzak hamarna minutu izanik, ohi baino laburragoa izan zen indar politikoen arteko eztabaida. Marta Rovirak (Junts Pel Si) azaldu zuen «beti» eskaini dutela elkarrizketa, baina Espainiak proposatutako solasak Katalunia «azpiratzea» duela oinarri eta ez duela errespetatzen gehiengo demokratikoa: «Elkarrizketa ez da existitzen, horren gainetik beti jartzen dutelako Espainiaren batasuna». Horren aurrean, argudiatu zuen independentistek hautetsontzietan jaso zutela errepublika osatzearen manamendua: «Demokrazia beti egon behar da herritarren esku».\nCarlos Carrizosarentzat (Ciutadans), ordea, «egun tristea» izan zen atzokoa: «Gure demokraziaren aurkako kolpea gauzatzen den eguna». Legez kanpoko bidea erabiltzea egotzi zien independentistei, eta «lotsaizun demokratikotzat» jo zuen urriaren 1eko erreferenduma: «Espainiako pasaportea kendu nahi diguzue, eta hori egin nahi duzue gezurra esaten. Orain diozue hori 155ak eragin duela eta gure erakundeak defendatzeko egiten duzuela. Gezurra; zuek apurtu dituzue erakundeak». Eva Granados (PSC) ere gogor mintzatu zen: «Zein errepublika deklaratuko duzue? Zein herrialde eredu nahi duzue?». «Aukeratzeari» uko egin zion: «Ez dugu uste Espainia estatu totalitarioa denik, hobetu daitekeen arren». Independentzia deklarazioarekin «dena suntsitzea» leporatu zien Junts Pel Si eta CUPi: «Zenbat langile kondenatzen duzue txirotasunera? Ez dugu onartuko. Katalunia denok gara».\nMarta Ribasen (CSQEP) hitzetan, «bi astakeria» egin ziren atzo: Espainiako Konstituzioko 155. artikulua ezartzea kritikatu zuen, «baina akats larria da astakeria bati beste batekin erantzutea: ez duzue zilegitasun demokratikorik independentzia deklarazio bat egiteko». Ribasen iritziz, urriaren 1eko bozketa «gauza» asko izan zen, baina ez «baleko erreferendum bat», eta ohartarazi zuen independentzia deklarazioak ez dituela herritarrak babestuko 155. artikuluaren neurrietatik: «Ezin denean irabazi, garrantzitsuena da ez galtzea. Ez dago herrialde ikuskerarik, eta min ematen du».\nAlejandro Fernandezen (PPC) hitzetan, «demokraziarentzat egun beltza» izan zen: «Nazionalismo identitarioaren aurpegi okerrena azaleratu duzue». Salatu zuenez, «errealitateak pentsamendu magikoaren errelatoa apurtu du», eta galdetu: «Ez dizue lotsarik ematen?». Gatazkarentzat irtenbide bat proposatu zuen: «Espainia gehiago». Carles Rierarentzat (CUP), berriz, «egun zoriontsua»: «1978ko erregimenaren destituzioa abiatzen dugu». Esan zuenez, «bere buruaren zaintza politiko eta juridikoa» hartu du Kataluniak: «Autodeterminazio eskubidedun subjektu politikotzat jotzen dugu gure burua, eta subiranoki gauzatzen dugu». Bere ustez, «ordua heldu da, estatu egiturarik gabe, behetik errepublika eraikitzeko. Herriaren garaia da».\nSaioa amaituta, emozioei eta malkoei ihes egiten utzi zieten hainbat diputatuk. Korridoreetan, ohikoak izan ziren besarkada luzeak eta musuak, «askatasuna» eta «gora errepublika» oihuak. Patioa gainezka zela hartu zuen hitza Carles Puigdemont Generalitateko presidenteak. Parlamentuaren zilegitasuna defendatu zuen: «Kataluniako herritarrok: orduak datoz denoi egokituko zaiguna gure herrialdearen pultsuari eustea, eta, batez ere, modu baketsuan eta duintasunez egitea». Herrialdearen oinarriak «indartzen» jarraitzera deitu zuen: «Erakundeak eta pertsonak dira elkarrekin herria eta gizartea eraikitzen dutenak». Aurrez, Oriol Junqueras presidenteordeak hartu zuen hitza: «Balio unibertsalen arabera jokatzen dugu; beraz, munduak uler ditzake gure ekintzak».\nAlkateak ere izan ziren legebiltzarrean; 500 baino gehiago. Horien izenean, Dolors Sabater Badalonako alkateak hartu zuen hitza, eta adierazi alkateek bat egiten zutela prozesu eratzailearekin: «Estatu espainiarraren inboluzioaren aurrean, gure erakundeak eta burujabetza mespretxatuta eta eraso eginda, udal ordezkariek ezin dugu konprometitu besterik egin errepublika katalanaren prozesu eratzailearekin, aukera bat delako eraldaketa sozialerako eta 1978ko erregimena amaitzeko». Ez zegoen horien artean Ada Colau, Bartzelonako alkatea. Aitortu zuen kostatzen ari zitzaiola «barneratzea tren talkaren eguna» iritsi zela. Metaforari jarraituz, salatu zuen tren «independentistak presa kamikazearekin» egin duela aurrera, eta ohartarazi independentziak ez duela «katalanen gehiengoaren babesa». «Ez nire izenean», erantsi zuen.\nAlkate horietako batzuen herrietan, independentzia deklaraziotik gutxira hasi ziren nabaritzen lehen ondorioak: Espainiako bandera kendu zuten zenbait udaletxetan; Tortosan, Figueresen, Sabadellen.... baita Generalitatearen Gironako ordezkaritzan ere. Beste batzuetan, Vicen kasu, estelada zuten udaletxean zintzilik, eta, hura independentismoaren ikurra izanik, Kataluniako bandera ofiziala eskegi zuten berriro: senyera.\nGeneralitateak arratsaldean egin zuen errepublika deklaratu osteko lehen gobernu bilera. Bertan erabaki zuten Josep Rullek betetzea Santi Vilaren lekua Enpresa kontseilari gisa. Jokaleku politiko berria izan zuen aztergai ere, ordurako 155. artikulua onartuta zegoenean.


Ziklistak beldur dira Arlabanen - Debagoiena - Goiena.eus\nZiklistak beldur dira Arlabanen\nEneko Azurmendi 2019-07-08 10:52\nArlabango errepidearen egoera "negargarria" dela ohartarazi dute bailarako hainbat ziklistak; Gipuzkoako Foru Aldundiak, berriz, azaldu du "oso aurreratuta" duten azterketa geologiko bat egiten ari direla eta hori bukatzean erabakiko dutela zer egin. Goiena telebistako Hemen Debagoiena saioan ere jorratuko da gaia asteon, ikuspegi ezberdinak jasoz.\nTxirrindulariek diote "eguneroko arazoa" dela. "Kamioi, auto, motor eta bizikleta asko ibiltzen dira gora eta behera, eta behin pasatzea besterik ez dago ikusteko errepidearen egoera negargarria dela. Alderik aldeko zuloak eta maldak, partxeak, pitzadurak errepidearen erdi-erdian, eta abar", dio Jon Zuloagak. Markel Familiarrek gaineratu du leku askotan ezin dela zuloa saihestu, ez ezkerretik, ez eskuinetik. "Zuloaren gainetik pasatu behar duzu. Entrenatzeko leku aproposa da, berez, baina, errepidearen egoera ikusita, nahi baino gutxiago pasatu behar izaten dugu hemendik".\nDorletako Ama Txirrindularien Elkarteko kide Joserra Agirreurretak ere bat egin du horrekin. "Aspaldi honetan utzita dago errepidea, eta, negargarri egoteaz gain, arriskutsu ere badago bizikletan zein motorrean doazenentzako. Txirrindularitzaren ikuspuntutik, pena da hainbeste txirrindulari dabilen errepide bat horrela ikustea, zuloz beteta, eta erabat utzita", dio.\nTxirrindulariek azaldu dutenez, errepidearen egoera txarrak hainbat istripu eragin ditu. "Markel Familiarrena da azkena, baina badakigu beste hainbat txirrindulari ere erori izan direla behin baino gehiagotan, baita motor gidariak ere", adierazi du Zuloagak.\nHorrekin lotuta, Agirreurretak kezka azaldu du uztailaren 23an egitekoak diren afizionatu mailako lasterketa dela eta. "Guk Arlabandik egiten dugu jaitsiera. 80 kilometro orduko inguru ere hartu ditzakete txirrindulariek. Beraz, imajinatu ze arrisku dagoen istripuren bat gertatzeko eta istripu hori arriskutsua izateko", dio.\n"Trafikoa ez da arindu"\nAutobidea egin zutenean, bazirudien Arlabango trafikoa murriztu egingo zela eta bizikletan ibiltzeko aproposa izango zela. Hala ere, txirrindularien esanetan, trafikoa ez da arindu, "lehengo bera" da, eta oso urte gutxitan "zeharo" hondatu da errepidea. "Ibilgailu pisutsuei autobidea garesti ateratzen zaie, eta, Arrasatetik Gasteizera joateko, adibidez, nahiago izaten dute Arlabandik joan, nahiz eta denbora gehiago behar izan".\nHori dela eta, Diputazioari errepidea konpontzeko eskaera egin diote. "Oso egingarria da hau konpontzea, obrek irauten duten bitartean badagoelako alternatiba, Gatzagatik edo autobidetik joanda, eta hori ulertuko genuke. Baina ez duguna ulertzen da hiru errepide egon, eta trafiko gehien daukan errepidean ezer ez egitea".\nAintzane Oiarbide Bide Azpiegituretako diputatuak azaldu duenez, mendiko lerradura handi batek eragiten du errepidearen egoera okertzea, eta, horri konponbidea eman nahian, azterketa geologiko bat egiten ari direla dio. "Nahiko aurreratuta daukagu azterketa hori, eta bukatzean ikusi beharko dugu ze plangintza egin eta ze neurri hartu daitezkeen. Agian, konponketa partzial bat egin genezake, edo osoa. Baina azterketa bukatzean ikusiko dugu nola egin genezakeen eta zenbat denboran. Badakit lerradura hori goitik behera konpontzea oso garestia izango dela, milioiak izango direla, baina, beharbada, plangintza bat egin genezake".\nUdal gobernuetan hizpide\nEskoriatzako EH Bilduk, azken osoko bilkuran, errepidea konpontzeko Foru Aldundiari bideratzeko eskaera egin zuen mozio bidez. EAJko ordezkariek, honen aurrean, adierazi zuten mozioa "harriduraz" jaso zutela, oraindik batzordeak eratu barik egonda. Azaldu zuten aurrez adostu barik egonda ez zutela onartuko, eta mozioak ez zuen aurrera egin. Hala ere, gaia lehenengo batzorde bileran landuko zutela adierazi zuten.\nJuanito Bengoa Leintz Gatzagako alkateak, bestalde, azaldu du badutela Diputazioarekin hitz egiteko asmoa. "Eskoriatzako Udal Gobernuarekin egongo gara, eta ea eskaera bateratua egiteko aukerarik daukagun".\nMarkel Familiarren istripua\nDuela gutxi, Markel Familiar gazte arrasatearrak istripua izan zuen Arlaban mendateko bihurgune batean. Hala ere, bera ez da ezertaz gogoratzen, ez istripuaren aurretik, ezta ondoren ere. "Gogoratzen dudan bakarra da etxetik atera nintzela, eta ospitalean esnatu nintzela. Ertzaintzaren atestatuagatik bakarrik dakit istripua nola gertatu zen", dio.\nZuloaga eta Familiar, azken honek istripua izan zuen tokian.\nAurpegiko hiru hezur apurtu zituen istripuaren ondorioz –betzuloa eta masailalbo-hezurra bi aldetik–, eta askotariko traumatismoak izan zituen gorputz guztian: sorbaldan, belaunean, eta abar.\nOrain bizikleta hartzen duenean beldurrarekin joaten dela azaldu du, eta ez dela lehengo lasaitasunarekin joaten. "Gertatutakoa hor dago oraindik, nire buruan. Hau gainditzeko, ez dakit zenbat, baina denbora bat beharko dut", adierazi du.


“Gazte-ekintzailea” programa ezagutu - Deialdiak - gipuzkoangazte\nGazte-ekintzailea programaren helburua da ekintzailetzaren kultura zabaltzea eta aktibatzea bekak jasoko dituzten ikasleen artean; eta horretarako, unibertsitatearen eremuan sor litezkeen enpresa-ekimenei laguntzen die.\nHautatutako proiektuek 3.960 euroko diru-laguntza jasoko dute. Gainera, UPV/EHUk aholkulari-sarea jarriko du programan parte hartuko dutenen eskura, proiektua garatu ahala aholkularitza profesionala eskaintzeko.\nNork eskuratu dezake beka?\nPrograman parte hartu ahal izango dute UPV/EHUko ikasleek baldin eta azken hiru ikasturteetan (2014/2015, 2015/2016 edo 2016/2017) unibertsitateko titulazio ofiziala lortu badute, edo 2017/2018 ikasturtean graduko azken ikastaroan edo masterrean matrikulatuta badaude.\nDeialdi honetan eskariak aurkezteko epea, 2017ko urriaren 9an amaituko da.


Denboraldiko etxeko bigarren porrota jaso du Lointek Gernika Bizkaiak - Busturialdeko Hitza : Busturialdeko Hitza\nDenboraldiko etxeko bigarren porrota jaso du Lointek Gernika Bizkaiak\nZapatuan 68-73 galdu zuen Star Center Uni Ferrolen kontra. Hala ere, Emakumezkoen Ligaren sailkapenean hirugarren postuari eutsiz amaituko du urtea talde gernikarrak. Bikain hasi zen etxeko taldea, eta lehen hiru laurdenetan markagailuan aurretik mantendu zen. Baina, azken laurdenean markagailua iraultzea lortu zuen talde galiziarrak.\nMario Lopezek kantxaratutako boskotean Gracia Alonso izan zen nobedadea. Hala, Carterren eta Asurmendiren saskiratzeekin, bederatzi puntuko aldeagaz jarri ziren partida hasi eta lau minutura (11-2). Minutuak aurrera egin ahala, aldea handitzea lortu zuten, eta esaterako hamabost puntuko aldea ere izan zuten zenbait momentutan. 21-6ko markagailua da horren adierazle. 28-14ko markagailuagaz hasi zuten bigarren laurdena, baina, oraindik minutu asko zeuden aurretik, eta biek ala biek bazekiten edozer gerta zitekeela. Galiziako taldea ez zegoen amore emateko prest, eta markagailuko aldea murriztea lortu zuen (30-24). Kantxan zein talde gernikarraren defentsan bere lekua bilatzen ari zen Uni Ferrol, eta etengabeko ahaleginaren ostean, apurka-apurka puntuak pilatzea lortu zuen. Bitartean etxekoek ere horretan jarraitu zuten, batik bat Alonsoren, Carterren eta Jeffersonen saskiratzeekin. 41-33ko markagailuagaz heldu ziren atsedenaldira, eta aldageletatik bueltan markagailua iraultzeko zereginean jarraitu zuten galiziarrek. Uni Ferrolek Erregina Kopa lehiatzeko txartela zuen jokoan, eta Malosteko taldeak bazekien gogor lan egin beharko zuela garaipena etxean gelditzeko.\nTalde galiziarreko Cabrerak, Suarezek eta Barbeek lan bikaina burutu zuten hirugarren laurdenean, eta batik bat haien lanari esker, sei puntuko aldeagaz heldu ziren azken laurdenera: 54-49. Azken zatian Uni Ferrol etxeko taldea baino hobeto aritu zen. 55-54ko markagailuagaz emozioa nabaria zen harmailetan. Gainera, Pinaren eta Jeffersonen hirukoekin, 61-56ko markagailuagaz jarri ziren, eta Malosteko zaleak suspertu egin ziren. Talde galiziarra ez zegon amore emateko prest, eta joko bikaina erakutsi zuen. Horrela, berriro ere markagailuko aldea estutzea lortu zuten, eta markagailuan aurretik jarri ziren (63-64). Hain zuzen ere, partida amaitzeko hiru minuturen faltan jarri zen lehenengoz Uni Ferrol markagailuan aurretik. Etxeko jokalariek ere ez zuten amore eman gura, eta garaipena edozeinentzat izan zitekeela erakusten zuen markagailuak (66-68). Azken minutuetan ere gogor animatu zuten zaleek, baina, Uni Ferrolek hobeto jokatu, eta garaipena eskuratu zuen.


Plaisance (Gers) - Wikipedia, entziklopedia askea.\nKantonamendu canton of Plaisance\n43°36′20″N 0°02′47″E / 43.6056°N 0.0464°E / 43.6056; 0.0464Koordenatuak: 43°36′20″N 0°02′47″E / 43.6056°N 0.0464°E / 43.6056; 0.0464\nBeaumarchés, Galiax, Jû-Belloc, Lasserade, Saint-Aunix-Lengros eta Tasque\n1.446 (2018ko urtarrilaren 1a)\n781 (%54) 680 (%47)\nPlaisance (frantsesez eta ofizialki: Plaisance) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 1547 biztanle zituen.\n2007an Plaisance udalerrian erroldatutako biztanleak 1.465 ziren. Familiak 672 ziren, horien artean 264 pertsona bakarrekoak ziren (92 bakarrik bizi ziren gizonak eta 172 bakarrik bizi ziren emakumeak), 220 seme-alabarik gabeko familiak ziren, 140 seme-alabak dituzten bikoteak ziren eta 48 seme-alabak dituzten guraso-bakarreko familiak ziren.\n2007an 918 etxebizitza zeuden, 689 familiaren etxebizitza nagusia ziren, 103 bigarren erresidentzia ziren eta 126 hutsik zeuden. 762 etxeak ziren eta 153 apartamentuak ziren. 689 etxebizitza nagusietatik 442 bere jabearen bizilekua ziren, 219 alokairuan okupaturik zeuden eta 28 doan lagata zeuden; 12 etxek gela bat zuten, 46 etxek bi zituzten, 123 etxek hiru zituzten, 200 etxek lau zituzten eta 308 etxek bost zituzten. 484 etxek euren parking plaza propioa zuten azpian. 355 etxetan ibilgailu bat zegoen eta 219 etxetan bat baino gehiago zituzten.\n2007an lan egiteko adina zuten pertsonak 740 ziren, horien artean 513 aktiboak ziren eta 227 inaktiboak ziren. 513 pertsona aktiboetatik 455 lanean zeuden (227 gizon eta 228 emakume) eta 58 langabezian zeuden (36 gizon eta 22 emakume). 227 pertsona inaktiboetatik 104 erretiraturik zeuden, 53 ikasten zeuden eta 70 "bestelako inaktibo" gisa sailkaturik zeuden.\n2009an Plaisance udalerrian 713 unitate fiskal zeuden, 1.464,5 pertsonek osaturik. Pertsona bakoitzeko diru-sarrera fiskalaren mediana urteko 15.451 euro zen.\n2007an zeuden 124 komertzioetatik, 2 janari enpresak ziren, 7 bestelako produktu industrialen fabrikazioko enpresak ziren, 16 eraikuntza enpresak ziren, 29 ibilgailuen saltze eta konpontze enpresak ziren, 5 garraio enpresak ziren, 8 ostalaritza eta jatetxe enpresak ziren, 8 finantziazio enpresak ziren, 4 higiezinen enpresak ziren, 18 zerbitzu enpresak ziren, 18 administrazio publikoko enpresak ziren eta 9 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 41 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 3 banku bulegoak, 6 ibilgailuen konpontzeko eta nekazaritza tresnetako lantokiak, 1 autoeskola, 3 igeltseroak, 2 margolariak, 2 zurginak, 2 iturginak, 3 argiketariak, 1 eraikuntza enpresa, 5 ile apaindegiak, 3 albaitariak, 3 jatetxeak, 3 higiezinen agentziak eta 1 apaindegia.\n2009an zeuden 13 establezimendu komertzialetatik, 1 supermerkatu zen, 2 brikolaje denda handika, 1 120 m2 baino gehiagoko denda zen, 2 okindegiak, 2 harategiak, 1 liburu denda zen, 1 zapata-denda zen, 2 drogeria eta 1 lore-denda zen.\n2000. urtean Plaisance udalerrian 18 nekazaritza-ustiategi zeuden, 265 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Plaisance udalerrian Bigarren Hezkuntzako ikastetxe bat zegoen 188 ikaslekin.\nLasserade (2,6 km)\nGaliax (3,0 km)\nSaint-Aunix-Lengros (3,3 km)\nBeaumarchés (4,0 km)\nJû-Belloc (4,3 km)\nTasque (4,5 km)\nCouloumé-Mondebat (5,3 km)\nLoussous-Débat (5,6 km)\nPouydraguin (5,9 km)\nGoux (6,0 km)\nMultimedia: Plaisance (Gers)\nBNF: 15255905n (data)


nafarroa bizirik zozketa\nHemen zaude -> Berriak / Nafarroa Bizirik Jaialdirako 4 Sarrera Zozketatzen Ditugu\nNafarroa Bizirik jaialdirako 4 sarrera zozketatzen ditugu! 4 sarrera zozketatzen ditugu! Parte hartu!\nBarricada, Su ta Gar, Vendetta eta Goienetxe anaiak taldeek joko duten jaialdirako lau sarrera zozketatzen ditugu gure irakurleen artean. Zozketa gure buletin elektronikoan izena ematen duten guztiei, liburuaren paperezko edizioaren harpidedunei eta gure buletin elektronikoaren hartzaileei zuzenduta dago. Parte hartu! ZOZKETAREN ARAUAK1. Ekainaren 1etik 11 arte (aipatu egun biak barne) gure buletin elektronikoan izena ematen duten guztiek parte hartuko dute zozketan, eta baita Entzun! liburuaren harpidedun eta jada buletinaren hartzaile diren �eta nahi duten� guztiek ere.2. Buletinean alta emateko, www.entzun.com-en hasierako orrian goikaldeko kutxatxoan (eskuin aldean) e-maila sartu baino ez da egin behar. Alta eman ondoren, zozketan parte hartzeko e-postaz (entzun@entzun.com) zure izen abizenak igorri besterik ez duzu egin behar. Eskatutako datuak igortzen ez dituena zozketatik kanpo geldituko da.3. Entzun! liburuaren harpidea bazara eta zozketan parte hartu nahi baduzu, e-postaz (entzun@entzun.com) zure izen abizenak igorri besterik ez duzu egin behar. Eskatutako datuak igortzen ez dituena zozketatik kanpo geldituko da.4. Gure buletinaren harpidea bazara eta zozketan parte hartu nahi baduzu, ez sartu berriz zure maila. E-postaz (entzun@entzun.com) zure izen abizenak igorri besterik ez duzu egin behar. Eskatutako datuak igortzen ez dituena zozketatik kanpo geldituko da. 5. Irabazleei e-postaz jakinaraziko zaie berria eta sarrera nola eskauratu azalduko zaie.6. Ez dira irabazleen izenak argitaratuko.ZORTE ON!!!\tZabaldu\nLip-dub 1512-2012 Nafarroa BizirikBerriak Bidali zure iruzkina


Michel Gaztambide eskarmentu handiko gidoilaria izan genuen joan den maiatzean Huhezineman gidoigintzari buruzko master class bat ematen. MU Telebistari eskerrak bideo hau editatzegatik!!! Gaztambidek zinemarako lehendabiziko lana 1990ean egin zuen, gidoilari-kide gisa. Gaztambidek Julio Medem (Vacas, 1992) eta Enrique Urbizu (La caja 507, 2002, La vida mancha, 2003, No habrá paz para los malvados, 2011)…\nAurtengo Huhezinema jaialdiko programazioari amaiera ezin hobea emateko, Michel Gaztambide arituko da gidoigintzaz datorren astean. Zazpigarren edizioko ekitaldi eta emanaldi gehienak martxoaren 26, 27 eta 28an egin dira eta Gaztambideren hitzaldia zor genizuen. Antolatzaileok ilusio eta plazer handiz prestatu dugu zazpigarren edizio honetako ekitaldi esanguratsuenetakoa, ikus-entzunezkoen arloan murgilduta dabiltzan profesional zein ikasleentzat aukera paregabea delakoan. Hitzordua: Hitzaldi-mintegia…\nHuhezinema euskal film laburren jaialdiaren 7. edizioan parte hartzeko asmoa baduzu, gorriz markatu agendan otsailaren 14a. Dagoeneko 45 film labur jaso ditugu!!! Horietako 43 Movibeta online plataformaren bitartez eta beste biak posta bidez. Oraindik postaz lanen bat edo beste iristen zaigu. Argazkian aurten jaso dugun lehena. Otsailaren 14a izango da 2014ko jaialdirako entolatu ditugun hiru lehiaketetan…


Izaskun Moyak Athletica Madrilen ikusteko sarrera bikoitza irabazi du\nALBISTEAK Izaskun Moyak Athletica Madrilen ikusteko sarrera bikoitza irabazi du\nIzaskun Moya zierbenatarra Atletico de Madrid-Athletic Club Bilbao partidua, datorren igande honetan, Calderonen, ikusteko sarrera bikoitzaren –hotela barne- irabazlea da.\nFindegiak maiatzean zehar, Repsol MAS Petronor txartela duten Abanto, Muskiz zein Zierbenako auzokideen artean, Atletico de Madrid-Athletic Club Bilbao topaketaz, lagun batekin, gozatzeko sarrera bikoitza –larunbatean hotela barne- zozkatu du. Calderonen jokatuko den azken partidua da.\nIzaskunek zozketan parte hartu eta sarrerak irabazi ditu. Bere senarrarekin joango da Madrilera eta, sariagatik oso pozik aurkezteaz gainera, Petronorren zozketak honela jarraituz gero “itzelak” direla gaineratu du.


Erne, kutsakorra da! — Manu Robles Arangiz Fundazioa\nJan ta jabe artikuluan hausnartzen aritu ginen, kontsumo-eredu kapitalistaren eta eredu basati hau gainditu nahi duten hainbat ikuspegiren inguruan. Esaten genuen, elikadura burujabetasuna, ekonomia feminista, erabakitzeko eskubidea eta beste abar batzuk, ez direla moda hutsean dauden azaleko asmakizunak; edukiz kargatuta datozen aldarriak baizik. Gaur egungo eredua(k) irauli nahi baditugu, geure egin behar ditugunak.\nAiala Elorrieta Agirre, Manu Robles-Arangiz Fundazioa\nLau urterik behin eman ohi zaigu aukera boza emateko, eta oraindik ere demokrazia gabeziaz bezain beste, hitz egiten dugu demokraziaz. Kontsumitu, egunero kontsumitzen dugu, behin baino gehiago gainera. Argia pizte hutsa, kontsumo ekintza argia da. Sarean gabiltzanean, online erosketarik egiten ez badugu ere, kontsumitzen ari gara. Zer esanik ez, kartera ireki eta dirua edo txartelak ateratzen ditugun bakoitzean. Lau urtero botoa ematearen aldean, nola ez du, bada, gure kontsumo-portaerak eraldaketa botererik izango?\nPedagogiaren inguruan ezer gutxi jakin arren, ezagutzen dut zein bidetatik ikasi ditudan gauzak bizitzan. Ikaskuntza esanguratsua, gozagarria dena, hondoraino barneratzen den horietakoa, ez dator inposiziotik, ezta pertsona sasijakintsu orojakile lezio-emaileen eskuetatik ere. Zurikeriatan ibili gabe eta neure kontraesanak ezkutatzeko asmorik gabe, ideia bat plazaratu nahiko nuke, besterik ez. Azken urteetan nire egunerokotasunean eta kontsumo-ohituretan emandako urrats guztiak, inguruko pertsona, iniziatiba eta proiektu eredugarriengandik ikasiaz eman ditut. Inguarengandik, alegia.\nAsko begiratuz, aztertuz, eta umeek bezala, zergatik? galdetuz. Azken finean, kutsatu nautelako. Gauzak beste era batean egiten dituztenek irakatsi egin didalako, “hau-horrela-egin-behar-duzu-bestela-ez-zara-cool” esan gabe, bestela, alperrik dabiltza! Ideia batzuk berehalakoan tentatu naute, eta ariketa erraza izan dira. Beste batzuk, momentuan erakartzen nauten arren, denbora behar izaten dut aldaketa praktikara eramateko. Buruan dut adibidea: aurrezki-kutxa b-etikotik atera eta etikoa eramateko orduan, sartzen zaigun sentimentalismoa. Baina tira, denbora kontua izan daiteke.\nOraindik ere, Iberdrolari ordaintzen diogu etxean eta badakit, horixe izango da hurrengoa: Iberdrolari ordaintzen ez diodan lehen elektrizitate-faktura ez da hain mingarria izango. Produktu lokalen kontsumoa, auzoko komertzio txikiak -nire auzoan dagoen urdaitegiarekin maiteminduta nago!-… erosten ditugun edukiontzietan arreta jartzea, kontsumo-maila leuntzea, bigarren eskuko merkatuak gure buruko-planoetan sartzea, elkartruke harremanak planteatzea … Adibide batzuk baino ez dira, hasiera bat izan daitezkeenak. Geure esku dagoena egin behar dugu, pausuz-pausu, bakoitzak nahi eta ahal duen erritmoetan. Guztion artean, kontsumo-portaerek duten botere eraldatzailea barneratzen badugu, urrats handiak emateko gai izango gara.\nBegira ezazu zure inguruan, zure harreman sareetan, lagun taldean, zure auzoko dendetan. Galdetu zure amomari. Entzun, zaude adi, galdetu, harritu zaitez. Eta konturatu orduko, taka! Zeu ere kutsatzen hasita egongo zara. Zorionekoa zu! Laster zu zeu ere, kutsakorra izango zara! Edo bazara bazara, jakin ez dakizun arren…


21/2018 FORU AGINDUA, maiatzaren 25ekoa, Herritarrekiko eta Erakundeekiko Harremanetako kontseilariak emana, 2018ko maiatzaren 30erako deitutako greba orokorra dela-eta Nafarroako Berdintasunerako Institutuak kudeatzen dituen baliabideen eremuan gutxieneko zerbitzuei arreta emateko behar diren langileak zehazten dituena. - Nafarroako Aldizkari Ofiziala - Legegintza - VLEX 726179409\n21/2018 FORU AGINDUA, maiatzaren 25ekoa, Herritarrekiko eta Erakundeekiko Harremanetako kontseilariak emana, 2018ko maiatzaren 30erako deitutako greba orokorra dela-eta Nafarroako Berdintasunerako Institutuak kudeatzen dituen baliabideen eremuan gutxieneko zerbitzuei arreta emateko behar diren langileak zehazten dituena.\nLAB sindikatuak greba orokorrerako deia egin dute 2018ko maiatzaren 30erako.\nEspainiako Konstituzioaren 28.2 artikuluan onartzen den greba egiteko eskubidea bateragarri egin behar da funtsezko zerbitzuak mantentzeko behar diren bermeekin, aipatu eskubidearen erabilera inola ere galarazi gabe, halaxe ulertu baitute, agindu hari dagokionez, bai jurisprudentzia arruntak bai konstituzionalak berak ere.\nNafarroako Berdintasunerako Institutuak kudeatzen dituen baliabideen eremuan, genero-indarkeriaren biktima diren emakumeei arreta emateko egoitza zentroek, pisuek eta zentroek berehalako erantzuna ematen dute larrialdiko egoeretan, oinarrizko eta funtsezko arreta eskainiz. Horren ondorioz, gutxieneko zerbitzu batzuk ezarri behar dira, erabiltzaile diren emakumeei eta haien seme-alabei egunero behar bezalako arreta emateko ezinbestekoak diren zerbitzuak, programak eta tratamenduak bermatzen dizkietenak, horiei funtsezko zainketak eskaintzen jarraitze aldera.\nAdierazi beharra dago gutxieneko arretaren barruan erabiltzaileen oinarrizko beharrak asetzeko dauden jarduera guztiak sartzen direla, hala nola elikadura, baita norberaren zainketaren ingurukoak, komunikazioarenak, joan-etortzekoak, kontrola eta babesekoak ere.\nGutxieneko zerbitzu hauek finkatzeko orduan, proportzionaltasunaren eta arrazionaltasunaren printzipioez gainera, kontuan hartu behar da zerbitzu horiek ezinbestekoak direla emakumezko erabiltzaileei arreta egokia emateko. Horregatik guztiagatik, justifikatuta dago zerbitzu horiek funtsezkotzat hartzea eta, hortaz, beharrezkoa da deitutako grebak dirauen bitartean zerbitzu horiek betetzea.\nHorregatik, Espainiako Konstituzioak 15., 28., 39.4, 43. eta 49. artikuluetan aginte publikoei ezartzen dizkien betebeharrak betez, beharrezkoa da gutxieneko zerbitzuak ezartzea, langileen grebarako eskubidea errespetatuta herritar horien osasuna eta bizia babestea bermatzen dutenak.\nHorrenbestez, Nafarroako Gobernuari eta Lehendakariari buruzko abenduaren 3ko 14/2004 Foru...\nOrden AEC/2404/2015, de 10 de noviembre, por la que se convoca la provisión de puestos de trabajo por el sistema de libre designación.\nCorrección de erratas de la Orden de 19 de junio de 1979 por la que se modifica la de 14 de febrero de 1978, sobre Régimen de Entidades de Financiación.\nORDEN EMP/309/2017, de 20 de abril, por la que se establecen las bases reguladoras de una línea de ayuda destinada, en el ámbito de Castilla y León, a trabajadores afectados por expedientes de regulación de empleo de suspensión de contratos de trabajo o reducción de la jornada.


«Jendea haserre dago, eta gurekin pagatzen ari da» | Gizartea | Berria\nSantos, Trapagarango osasun etxearen aurrean. MONIKA DEL VALLE / FOKU Tamaina handiagoan ikusi\n2022ko urtarrilak 23 - Trapagaran\nPausaz baina pasioz mintzo da Gloria Santos (Barakaldo, Bizkaia, 1973) bere lanaz. Erizaina da Trapagarango osasun etxean, eta Efekeze Euskadiko Familia eta Komunitateko Erizaintzaren Zientzia Elkarteko kidea: «Pertsonari ez ezik, bere inguruari ere erreparatzen diogu: pazientea, familia eta komunitatea artatzen ditugu». Kontsultez, sendaketez eta probez gain, beste hainbat egiteko aldarrikatu ditu, eta oroiminez hitz egin du proiektu komunitarioez: «Ni ariketa fisikoa sustatzeko egitasmo bat eramaten ari nintzen, sedentarismoaren gorakadari aurre egiteko, jendea aktiboagoa izan zedin; programan udalarekin eta kiroldegiarekin batera aritzen ginen, eta, adibidez, lortu genuen emakume talde bat sortzea, eta ibiltzera ateratzen ziren. Hori guztia geldituta dago orain».\nIzan ere, COVID-19ak hankaz gora jarri du lehen arreta, baita erizainen lana ere: lehen zituzten eginbeharrei gehitu zaizkie izurriak jarritako funtzioak. Goizero kontsultara iristen denerako, agenda betea izaten du Santosek: «Azterkeak, sendaketak, etxez etxeko bisitak... Horiek ezin dira bertan behera utzi. Aldiz, kronikoen arreta etena dugu». Paziente horiekin saioak programatzen dituzte aldiro: «Garrantzitsua da jarraipena egitea, adibidez, hipertentsioa edo diabetesa dutenei: osasun arazoak detekta ditzakegu, zaintzaileekin hitz egin, jarraibideak eman... Eta hala, ospitaleratzea eragotzi».\nBaina egiteko batzuk albo batera utzi behar izan dituzte erizainek, telefono bidezko arretari, txertaketari eta PCR probei heltzeko. «COVID sintomarik izanez gero osasun etxera deitu behar da, eta horri erantzuten gu gaude: kasu berriak kudeatzen eta horien jarraipena egiten. Agendak betetzeko moduko lan zama da. Lanera zatoz goizean, eta Tetrisaren antzekoa da: agenda guztiak ahal den moduan uztartu behar dira. Batek telefono bidezko kontsultak amaitzen baditu, PCRekin laguntzera jaitsiko da...». Lanorduak, ordea, ez dira nahikoak egiteko guztiak bukatzeko: «Ordu gehigarriak egiten ari gara denak: ni ez naiz ondo sentitzen jendea artatu gabe uzten badut».\nLankideak kutsatzeak ere ez du laguntzen lana antolatzean. «Aste honetan ere izan ditugu positiboak». Gogora ekarri du osasun langileak arriskuan izaten direla oso sarri: «Eta beldur ere bagara. Baina jende bat ez da ohartzen: COVID sintomak dituztenak beste leku batean artatu behar ditugu, ekipamendu bereziak jantzita; beraz, pazienteei eskatzen diegu aurrez jakinarazteko. Baina, gero, sartzen zaizkigu umeak kontsultara eztulka, eta gurasoak esanez horrela daramatzatela bizpahiru egun; eta txikienek ez daramate maskararik. Arriskua ez da guretzat bakarrik; pentsa itxarongelan egon daitekeela bi asteko jaioberri bat».\nIa bi urte joan dira pandemia hasi zenetik, eta Santosek aitortu du nekatuta dagoela: «Pandemiaren aurretik, erdi itota genbiltzan, eta, orain, jada ur azpian gaude. Gutako asko akituta gaude, ez hainbeste fisikoki, baizik eta mentalki; lankide asko ari dira botikak hartzen lan zamari aurre egiteko. Ahal dugun moduan bizirauten ari gara». Langileek badakite baliabide faltak ondorioak dituela arretaren kalitatean, eta erizainak onartu du osasun etxeetan tentsio uneak badirela: «Badago esker ona adierazten duenik, eta halakoekin emozionatu egiten naiz. Baina jende bat oso haserre dago, eta gurekin pagatzen ari da, erasoetara iristeraino. Eskubidea dute haserretzeko, baina ez nirekin: ni bitartekari bat baino ez naiz, ez da nire errua, eta ahalik eta ondoena saiatzen naiz nire lana egiten».


Asteon amaituko da 'Harrerea' erakusketea - bizkaie.biz\nBizkaie! 2020-01-15 09:10 Kulturea\nUrtarrilaren 17ra arte egongo da zabalik Bilbon.\nAste honetan amaituko da joan dan urteko zemendiaren 28an Bizkaiko Batzar Nagusietako Erakusketa aretoan erakutsitako Harrerea erakusketea. 22 artistak, urritasun psikikoa edo adimenekoa daben artistak, traba bako Bilbao FormArte arte eskolako ikaslek, 21 artelan erakutsi ditue, eta erakusketeak oso harrera ona jaso dau erakusketa aretora hurreratutako ehunka personen artean.\nTraba bako Bilbao FormArte arte eskolea, urritasun psikikoa edo adimenekoa daben personei arte sorkuntzearen bitartez garapen personalerako eta profesionalerako programea emoten deutsen prestakuntza zentroa da.\nHarrerea izenburuko erakusketan hainbat teknika eta euskarri erabilita egindako margolanak eta eskulturak dagoz: instalazinoak, marketeria lanak, ikus-entzunezkoen emonaldiak... Lanak mueta askotakoak dira, eta gizakiakan topetan doguzan edertasuna eta maitasuna eta krueltasuna eta gorrotoa.\nErakusketan parte hartzen daben 21 artistek 10 hilebete egin ditue Harrerea proiektuan beharrean. Informazino fasean, Gogora institutuak, Frantziara, Belgikara, Ingalaterrara eta Errusiara babes bila joan behar izan eben Espainiako Gerra Zibileko umeen lekukotzakaz egin dituan bideoak ikusi zituen.\nGernikako Bakearen Museora egindako bisitak eta Arteako Giltzik Bako Etxetik egindako beste ibilbide batek, gatazka belikoei aurre egin beharraren eta harrerearen garrantziaren ganeko gogoetak sortu zituen ikasleen artean, eta gogoeta horreek, erakusketan ikusi daitekezan artelanetako batzuetan islatzen dira.\nDokumentazino eta errefuxiatuakaz hartu-emon fase horren emoitza dira Harrerea erakusketan erakusten diran mueta guztietako 21 artelanak.\nArtistak ondokoak dira: Claudia Aguinaga Gumuzio (Has dadila funtzioa), Lucía Arístegui Echevarría (Nik babesten zaitut), Sergio Fernández Gallastegi (Errautsetatik urteten), Imanol Yébenes Pozo (Denon artean hobeto ereingo dogu) Miren Santiago Bilbao (Kontsolamendua), Jon Ander Gil Hernández (Non dago muga?), Leire Zelaia Eizagirre (Sua), Arantza Campino Villegas (Batetik nahiz bestetik begiratu...), Igor Plaza Tolosa (Harrerea versus arbuioa), Miguel Cordero González (Harrera unibersala), Daniel Esteves Alonso (Espazioa, azken mugea), Inés Subijana Puertas (Hiru begirada: bardintasuna, askatasuna, bizitza) Alex Ortega de la Serna (Danontzako ispilua), Gorka Guezuraga Delgado (Babesbakotasun xaloa), Estibaliz García Bernales (Ongi etorri Giltzik Bakoko Etxera), Itziar Gil Hernández (Busti zaitez), Estibaliz Ortiz de Laiseca Uribe (Bizirik aterako ete naiz?), Nerea Vergara Luis (SOS - Ba al da inor hor?), Uxue Azaola Sanz (Bizitza aldean) eta Marisa González Martín (Erdu nirekin ehuntzera). Gorka Pérez Matosek eta Arrate San Armoleak Bakerako bidea aurkeztu dabe, erakusketan dagoan egile bat baino gehiagoko artelan bakarra.\nSevillako suhiltzaile batzuek Egeo itsasoan egindako lan solidarioa, Gernikako Arbolea, gerrek eragiten daben biziraupenaren, sarraskiaren eta minaren ikur moduan, ume errefuxiatuen sufrimentua edo mugak zalantzan jartea dira erakusten diran artelanetan ikusi daitekezan gaietako batzuk.\nBeste behin, Bizkaiko Batzarrek, Lurraldean dabizen artisten beharra gizarte osora helduazoteko bozgorailu izan gura dauen lekua eskintzeko apustua egiten dabe. Aste honetan amaituko dan Harrerea erakusketea helburu horren beste adibide bat da.\nKontuak kontu, urtarrilaren 17ra arte egongo da zabalik, Bizkaiko Batzar Nagusien egoitzako Erakusketa Aretoan (Hurtado Amezaga, 6 – beheko solairua. Bilbo), 08:00etatik 20:00etara, astelehenetik barikura. Sartzea librea da.